recursal/SuperWikiNEXT-32B huggingface dataset:
File:Hashmask 15753.jpg呢幅圖 *Hashmask* 15753 (1 of 16,384)，作者"Suum Cuique Labs GmbH"，用NFT形式喺以太幣區塊鏈賣
**NFT**，即 **non-fungible token**（「冇得交換嘅通證／符記」），又譯**非同質化代幣**‎，係一嚿收埋喺區塊鏈嘅資料，一種電子帳簿；每一粒 NFT 用嚟代表住一件嘅數碼嘢（digital item）；而每粒 NFT 唔互相交換得。同其他加密電子貨幣唔同，每粒 NFT 都係獨一無二，剁唔開成細份，最細嘅單位係1。因為每一個電子檔案可以無限量咁樣抄來抄去，而 NFT 可而令到一個電子檔案成為獨一無二，唔改得嘅一件嘢。而因為用區塊鏈，每個用 NFT 嘅電子檔案（圖、數碼藝術品、音樂檔案、收藏品）都可以追源，透過區塊鏈嘅「銀包」搵返個物主。

NFT 可以令到數碼藝術、音樂檔案、電玩武器有價有市。區塊鏈加密電子貨幣好似 Ethereum、Tezos 同 Flow 都有佢哋自己嘅代幣／符記標準，去定義 NFT 點樣用。之前炒開加密貨幣嘅投資者，家下對 NFT 大有興趣，令到 NFT 嘅買賣大大增加。

NFT 市場嘅增長好快。喺2021年，全球嘅 NFT 總交易量高達美金176億，同2020年嘅總交易量比較增長咗21000%。

睇埋
--

* 經濟泡沫

詳情
--

註
-

1. ↑  亦可以用「個」「隻」或者「條」來形容 ，因為 NFT 只係資料，量詞好難肯定

攷
-

1. ↑  Dean, Sam (March 11, 2021). "$69 million for digital art? The NFT craze, explained". *Los Angeles Times*. 喺March 12, 2021搵到.
2. ↑  Thaddeus-Johns, Josie (February 24, 2021). "Beeple Brings Crypto to Christie's". *The New York Times*. 喺March 12, 2021搵到.
3. ↑  Browne, Ryan (2022-03-10). "Trading in NFTs spiked 21,000% to more than $17 billion in 2021, report says". *CNBC* (英文). 喺2022-03-14搵到.

  


|  |  |
| --- | --- |
| Stub icon | 呢篇**NFT**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**艾爾湖**（粵拼：ngaai6 ji5 wu4；英文：**Lake Eyre**），又譯**埃爾湖**或**艾耳湖**，係澳洲最大湖，喺澳洲嘅中間。佢係世界最大嘅時令湖，有時出現，有時消失。

名
-

個湖喺1832年由英國科學家愛德華·莊·艾爾（英文：Edward John Eyre）發現而改成噉嘅名。

概況
--

呢個湖唔係常水湖，係時令湖，每隔3年到出現一次。佢之所以同人玩「失蹤」，係因為湖水主要從河流同雨水流入，由於湖周邊係沙漠地區，加上周邊年平均降雨量得100～150mm到，所以流出凈靠唯一嘅蒸發。喺降水量比較多時，湖嘅面積可以去到9,500km²；喺降水量比較少時，湖水被大量蒸發，湖識乾到見底同鋪咗埐鹽。喺全球各地啲教科書都寫佢嘅湖面積係「0～9500km²」，冇固定數字。水深亦一樣，降水量比較多時，深度可以去到1.5m，最深去到4m；降水量比較少時變成個盆地，冇水深記錄。

相
-

|  |  |  |  |  |
| --- | --- | --- | --- | --- |
| 

|  |
| --- |
| 冇水時嘅艾爾湖 |
| 冇水時嘅艾爾湖  |

|  |
| --- |
| 有水時嘅艾爾湖 |
| 有水時嘅艾爾湖  |

 |

有關嘅書
----

* 中国少年儿童百科全书 自然·环境 第223～224页　浙江教育出版社 ISBN 7-5338-1946-2/G·1942

連出去
---

* 維基同享中有關艾爾湖嘅資源類
* 艾耳湖謎團
* 艾耳湖泛濫 - Vincent Kotwicki 博士網站
* 澳洲艾尔湖：世界最大时令湖
**西瓜園遺址**（粵拼：sai1 gwaa1 jyun4 wai4 zi2）係中國廣東省廣州市嘅其中一個遺址，喺人民中路嘅舊時豐寧路同太平北路嘅交界口嗰頭，廣州日報社嗰邊。嗰度之前係可以畀成萬人入到去開大會嘅廣場。喺民國初期，廣東省商團聯防總部就喺呢度搞過；嗰度重係商團軍嘅訓練操場。

所謂「西瓜園」
-------

點解呢度係嗌「西瓜園」嘅名？其實都有個古仔響度。

之前有位嗌「郭順」嘅人，成日就好鍾意去吹水、賭錢、甚至做鹹濕佬、酒鬼都嚟埋，就係唔識做嘢。佢之前成日幫人䤵髮，點知佢次次都係䤵痭個頭先至得，甚至連人哋條眼眉毛都剷埋，搞到個個人客都唔夠膽幫襯佢，所以佢成日窮到乞食都有。

有年春節，第啲䤵髮佬都忙到屄噉滯，而郭順就得閒冇嘢做，就諗住點快啲賺錢先至好。而嗰時咁啱嚟咗位扮到好似農夫噉嘅人攞住個大袋嘢嚟，就喺郭順間䤵髮鋪隔籬慢慢噉放低，就話要䤵髮。而郭順就一邊幫人䤵髮，一邊重嗌人睺實個大袋。嗰時農夫就噉諗喇：「個袋入面裝住啲乜啊？唔通係銀両？」而郭順就詐諦唔小心踢到下個袋，點知響咗「KANG」一聲。而農夫就嚇餐懵，就好小心噉將布袋收埋喺掂唔到嘅角落頭。

而郭順睇咗下佢做就噉諗：「佢話得好啱，如估唔係銀両嘅話，都使唔使噉畀人睺住啊？肯定係鄉下佬攞住啲銀両入大城度攞年貨啦。如估我攞咗呢啲銀両嘅話，噉咪過餐懵！？」點知郭順就諗住想殺咗佢。佢見到四周圍冇人，就趁住農夫瞇埋對眼嗰陣，用把剃刀割咗佢條頸，點知農夫噉就死咗喇。

而郭順打開咗個袋睇下，結果就O嗮嘴。發現個袋入面裝嘅唔係銀両，係拜神用嘅瓦粲！點知呢位農夫係入城探親家，而親家就嗌佢買咗啲瓦粲返去，驚住打爛先至喺條路度行得好小心，點知就半佬俾人殺咗。而郭順就驚到鼻哥窿都冇肉咁滞，因為殺人要填命，結果佢好急噉喺䤵髮鋪嘅後面挖咗個凼，將條鹹魚同瓦粲一齊丼埋落個凼入面。

而郭順喺撳埋啲泥嗰陣就嘑著：「農夫肯定實嚟報仇。」點知佢就先搵咗嚿瓦粲嚟寫咗坺字：「你又錯時我又錯，瓦粲使乜嚟托住？如估諗住嚟報仇嘅話，除非隻馬生隻角出嚟！」喺郭順寫完呢坺字之後就諗話：「馬邊識生隻角㗎！」，就咩事都冇發生過啦，佢將啲瓦粲丼喺條鹹魚嘅上面，再用啲泥撳埋，之後就走咗佬喇。喺佢走咗佬之後幾年，呢嚿荒地就生咗樖好靚嘅大西瓜出嚟，重結咗果添。

而廣州就喺呢年嚟咗嗌「駱秉章」嘅知府人士嚟做官。就喺嗰日熱頭，就咁啱經過呢度，嗰時佢好口渴到鬼就諗住入去間寮度搵水嚟飲，點知冇人喺間寮入面。喺知府啲人就快失望嗰陣，發現間寮嘅後院有隻大西瓜。佢諗住附近冇乜人響度就摘咗佢嚟食喇。

點知後面班隨從喺劏開嚿西瓜嗰陣就發現一大堆血響度！！！知府就諗喇，唔通有竟轟？就即刻嗌人去立案，查吓呢單嘢係邊個搞屎棍嘅。結果一搵就凈係搵到嚿瓦粲同骷髏骨響度。而知府就睇住上面寫住嗰兩句：「如估諗住嚟報仇嘅話，除非隻馬生隻角出嚟！」點知個官係姓駱，唔通單嘢同佢有拉臣？佢身為父母官就更加查清楚單嘢係邊個搞嘅。而知府就問咗吓附近啲人就知發生咗啲乜事。即刻通緝嗰位疑兇。

而郭順殺咗人之後就返咗去屋企度避難，過咗幾年又冇咩動靜就嚟廣州嘅賭場入面賭錢。有一日佢贏咗好多錢返嚟就好開心，點知就有咁啱得咁嘺，知府班人馬殺到埋嚟，將郭順捉咗，原嚟就係嗰日輸咗錢嘅賭徒嚟咗衙門入面報案攞錢嚟獎嘅。而郭順睇到啲瓦粲就嚇到鼻哥窿都冇肉。因為證據確鑿，冇得抵賴，結果俾班官捉咗去斬頭。

之後老一代嘅廣州啲人話農夫終於都可以瞓得安樂，就係因為「馬生角」呢3個字。之後啲人話呢度係西瓜園喇。

史
-

喺1927年12月11號，嗰班反國民黨嘅武裝反對派就搞咗單白色嘅恐怖組織活動，就喺中國共產黨嘅領導下爆發咗廣州起義，而起咗間功能民主政權嘅廣州蘇維埃政府。嗰年12月12號中午，廣州市入面300幾位工農兵嘅人就喺呢度開咗個廣東人民撐蘇維埃政府嘅大會。而廣州蘇維埃政府代理主席兼人民海陸軍委員同廣州起義嘅總指揮領導人——張太雷，就喺西瓜園嗰度宣佈廣州蘇維埃政府同埋發佈佢嘅政綱演講大會，但佢喺個會結束咗之後，返去廣州起義指揮部半佬就俾人偷襲打死咗。喺1950年，人民解放軍中南軍區某醫院就喺呢度整咗間醫院響度。

特色
--

而家嘅西瓜園遺址附近，之前係賣固話同衫褲嘅，而家呢度係一笪賣手機同眼鏡嘅批發地區。附近重有間廣州日報總部，有好多書同報紙都喺呢度出入貨嘅。

附近嘅交通
-----

* 巴士：
上九東站

同佢有關嘅書籍
-------

* 俗话广州 第172页 ISBN 7-80655-150-6/K·18

註
-

1. ↑  嗰時係冇咩電子產品嘅，更加唔使講咩閉路電視喇。佢哋係靠智慧嚟捉人嘅。
2. ↑  馬＋各＝駱，「各」同「角」係同音字，都係讀gok3。

出面網頁
----

* 西瓜园与九龙泉
* 西瓜园曾建起首个旋转舞台 广州日报社已迁入50年 鳳凰網 喺2013年02月21號搵到
* 【掌故茶坊】 西瓜园  广州本土网
* 北有窦娥冤　南有西瓜园 广东说书网 喺2007-08-03搵到
* 西瓜园旧址 广州英烈网
**法蘭西帝國**（法文：Empire Français），全名**法蘭西第一帝國**（法文：Premier Empire），係法國喺1804年5月18號建立嘅帝國政權。時間分成兩段：第一階段從《共和十二年憲法》（《1804年憲法》）宣布拿破崙·波拿巴係「法國人嘅皇帝」（同年12月2號加冕）去到1814年4月14號拿破崙·波拿巴第一次退位；第二階段從1815年3月20號拿破崙·波拿巴嘅百日王朝去到1815年7月7號出現「1815年法國臨時政府」為止。法蘭西第一帝國取代咗法蘭西第一共和國嘅執政府，中間曾經畀法國波旁復辟打斷，拿破崙·波拿巴喺百日王朝又重新掌權，但係最後又畀法國波旁復辟取代。

法蘭西第一帝國唔同喺法國歷史上嘅其他政體：首先係佢嘅獨創性，佢喺法國開創咗一種新嘅政治體制——帝國；其次係佢一直同人哋交戰，呢一系列嘅戰爭叫做拿破崙戰爭，從1805年到1815年，佢連續五次同反法同盟打仗。經過呢啲戰爭之後，拿破崙征服咗除斯堪的納維亞同埋巴爾幹半島以外嘅歐洲大陸嘅大部分領土，1812年係佢最巔峰嘅時候，佢嘅領土從里斯本一直延伸到莫斯科。喺歐洲大陸，佢嘅領土最多有86萬平方公里，包括135個省，好似羅馬、漢堡、巴薩隆拿、阿姆斯特丹、杜布羅夫尼克呢啲城市都成為咗法國嘅省會。

法蘭西第一帝國喺歐洲嘅成就係打贏咗好多仗：奧斯特利茨戰役、耶拿戰役、奧埃爾斯特戰役、埃勞戰役、弗里德蘭戰役，華格姆戰役。代價就係重大傷亡同埋殖民計劃嘅瓦解：法國損失80萬條人命；「法蘭西第一殖民帝國」唔再存在；法國賣咗路易斯安那；喺安地列斯群島最重要嘅殖民地馬提尼克畀英國佔領（英國一直係法國大革命嘅敵人，亦係法國海上霸權嘅主要敵人）。因為一直進攻唔到不列顛群島（愛爾蘭登陸戰、特拉法加海戰），所以英國有能力資助一次又一次嘅反法同盟。俄法戰爭成為咗重要嘅轉折點，打輸咗呢場仗之後，法國已經冇能力組織大型嘅軍隊，即係「大軍團」。

法蘭西第一帝國喺1814年4月6號完咗（4月2號，參議院宣布廢黜拿破崙，4月6號，拿破崙喺楓丹白露退位，4月20號，拿破崙流放到厄爾巴島）。跟住係法國波旁復辟時代，喺1815年3月20號到7月7號，經歷咗百日王朝，之後拿破崙再次退位，並流放到聖海倫娜島。

法蘭西第一帝國係波拿巴家族為咗自身利益建立嘅第一個法蘭西帝國。之後喺1852年，拿破崙三世建立法蘭西第二帝國。

參考
--

1. ↑  But still domestically styled as *French Republic* until 1808: compare the French franc minted in 1808  and in 1809 , as well as Article 1 of the Constitution of the Year XII, which reads in English *"The Government of the* Republic *is vested in an Emperor, who takes the title of Emperor of the French."*
2. ↑  The official bulletin of laws of the French Empire
3. ↑  *Le Chant du Départ*, Fondation Napoléon, 2008, 喺16 May 2012搵到
4. ↑  According to his father's will only. Between 23 June and 7 July France was held by a Commission of Government of five members, which never summoned Napoleon II as emperor in any official act, and no regent was ever appointed while waiting the return of the king.

睇埋
--

* 法蘭西第一共和國
* 波旁復辟
唔好同**馬坑涌**搞亂。
聖山前嘅馬頭涌，左側係馬頭涌村
**馬頭涌**（Ma Tau Chung）係香港一地，亦係一涌同一村。佢喺九龍城以南，馬頭圍以東，馬頭角以北。東面對住啟德同宋王臺。未有大興土木之前，馬頭涌係一涌，由東面馬頭圍後山，越田經馬頭涌村，過聖山流入九龍灣。而村係背靠聖山，山後同九龍城之間有珓杯石同衙前塱兩村。日治時期，日軍炸聖山填海，擴大啟德機場，馬頭涌自始與啟德毗類，遠離九龍灣洋面。而村亦因開拓而拆咗，涌亦不復見。今日宋皇臺公園以東一帶，就係馬頭涌原地。

馬頭涌大街有馬頭涌道、宋皇台道、亞皆老街同太子道。因爲馬頭涌、馬頭圍、馬頭角原本係村，開拓市區就連成一片，並無明顯疆界，所以命名時往往交錯其中。而馬頭涌，大約指原本聖山或者啟德機場以西嘅地方。

馬頭涌有公共屋邨名真善美村，由香港房屋協會打理。另有馬頭圍邨，由香港房屋委員會打理。

史
-

北京條約中寫咗馬頭涌。不過位置有錯。馬頭涌字個位係馬頭角，而馬頭涌喺北一啲，邊界同海角交界處。
大宋之末，趙昰、趙昺二帝，南逃之至官富場。後人念其到臨，稱石山爲宋王台。帝昰母楊太后，卽宋度宗嘅楊淑妃，愛女晉國公主都有同行，後尾墮海溺斃，失屍身，於是鑄金身，葬於宋王台另一石山中，人稱金夫人墓。

一八九零年，顧啓德同老婆立聖三一堂，屬聖公會，以家庭式傳敎。一九零五年，鄺日修牧師喺宋王臺山腳立敎堂。一九零五年，要起宋王臺公園，搬到聖山北面山仔，域多利孤兒院側邊。原本係金夫人墓，墓因而毁。一九三六年，因啟德基場工程，又搬到馬頭涌道一百卅五號。

馬頭涌喺日治時期，有馬頭涌戰俘營，初頭叫馬頭圍，一九三八年起來做難民營，亦收中國軍隊。日佔後主要困住印度兵。當時地方惡劣，死者就喺附近亞皆老街軍營花園埋葬。

約一九二零年，馬頭涌側邊嘅聖山，上有宋王臺

屋宇
--

以馬頭涌命名屋宇機關

* 馬頭涌官立小學
* 馬頭涌消防局
* 馬頭涌救護站
* 家庭計劃指導會馬頭涌診所
* 馬頭涌官立小學（紅磡灣），喺紅磡。
* 馬頭涌煤氣鼓，喺馬頭角。

地內屋宇機關

* 聖公會聖三一堂
* 真善美村
* 馬頭圍邨

註
-

1. ↑  "c.1910 Ma Tau Wai & surroundings".
2. ↑  "Ma Tau Chung POW Camp".
瑪莉雪萊
**瑪莉雪萊**（**Mary Shelley**，未嫁之前：**Mary Wollstonecraft Godwin**，1797年8月30號—1851年2月1號）係英國作家，寫小說、短篇故仔、劇作、散文 、傳記、遊記。出名之作有《**科學怪人**》（*Frankenstein*），重幫佢老公雪萊，英國浪漫派詩人，寫嘅嘢做編緝同推廣。

廿世紀七十年代之前，一般認為瑪莉雪萊淨係幫雪萊出書、多只係識佢寫嘅《科學怪人》，呢本嘢家下重有大把人睇，亦改編成唔少劇同戲。
最近學術界對佢嘅成就有更加全面嘅睇法，有興趣研究佢作品嘅學者越來越大，尤其是佢啲小說，包括歷史小說 *Valperga*（1823年）同 *Perkin Warbeck*（1830年），末世小說 *Last Man*（1826年）同最修尾嗰兩本 *Lodore*（1835年）同 *Falkner*（1837年），重有鮮為人知嘅作品，好似旅遊書 *Rambles in Germany and Italy*（1844年）同寫畀另一個科幻作家 Dionysius Lardner 嘅 *Cabinet Cyclopaedia*（1829年至1846年）裏頭嘅自傳文章。研究者進一步支持呢個觀點：瑪莉雪萊成世人都係個政治激進份子。瑪莉嘅作品成日都噉講，合作同埋同情，特別係女人喺屋企嗰隻，就係改造文明社會之道。呢個觀點挑戰佢老公雪萊推崇嘅浪漫個人主意同佢老竇 William Godwin 嘅政治理論。

拎
-

* 古騰堡計劃：Mary Shelley嘅作品
《**列芙同馬迪**》（香港叫**莉芙與小曼**；英文：*Liv and Maddie*）係美國一部情境喜劇，由莊·迪·碧克（John D. Beck）同朗哈德（Ron Hart）創作，由It's a Laugh Productions（英文：It's a Laugh Productions）製作，最先喺迪士尼頻道開播。由杜芙·金馬倫一人分飾一對雙胞胎同完全唔同嘅個性。系列第一季喺2013年4月開始製作，2013年6月28號首次宣傳，2013年7月19號首播，總共21集。

2014年1月13號，迪士尼頻道決定做第二季13集，2014年9月21號開始播。 迪士尼頻道諗住話整佢13集到，但後嚟呢部片嘅觀眾收視率比較高，先至加到24集。 2015年4月3號，迪士尼頻道決定做第三季，2015年9月13號開始播。 2015年12月21號，迪士尼頻道決定做第四季，2016年9月23號開始播。

每季同開拍時間
-------

| 季 | 開始整 | 第一次宣傳 | 首播 | 集數 |
| --- | --- | --- | --- | --- |
| 1 | 2013年4月 | 2013年6月28號 | 2013年7月19號 | 21 |
| 2 | 2014年1月13號 | 2014年5月 | 2014年9月21號 | 24 |
| 3 | 2015年4月3號 | 2014年9月 | 2015年9月13號 | 20 |
| 4 | 2015年12月21號 | 2016年9月 | 2016年9月23號 | 20 |

劇情
--

列芙‧朗尼（Liv Rooney）結束咗喺荷里活影咗四年嘅「Sing It Loud!」電視節目之後返到喺威斯岡星州波迪治嘅屋企入面俾佢兩公婆同兩個細佬、馬迪（Maddie）呢隊雙胞胎妹妹歡迎咗佢。而嗰對雙胞胎妹妹從細個開始就差好遠，列芙成日得人鍾意係因為都幾有女人味下，而馬迪都幾男人婆下，因為佢加入咗籃球隊重做埋隊長。佢嘅大佬係祖伊（Joey），細佬係帕卡（Parker）。而負責睺成個家庭嘅阿媽卡倫（Karen）係三位細路讀緊書嘅學校——木嶺中學（Ridgewood High）嘅校園心理醫生，佢阿爸彼德（Pete）係呢間學校嘅籃球教練，重係馬迪嘅籃球教練，所以佢點解成日可以睺實佢哋嘅細路。而古仔就喺呢班人嘅學校同生活嗰度開始搞。

整呢部片嘅人
------

監製：

* 莊·迪·碧
* 朗哈德

出鏡：

* 列芙‧朗尼、馬迪………………杜芙·卡美隆
* 祖伊………………祖怡·布剌芝
* 帕卡………………坦正·羅基·特利羅
* 卡倫………………卡莉·羅查
* 彼德………………賓渣閔·京

參攷
--

1. ↑  "Newcomer Dove Cameron Lands Dual Roles in Upcoming Disney Channel Sitcom Liv and Maddie". *Screener*. 2013年3月8號. 原著喺2013年3月13號歸檔. 喺2013年3月22號搵到.
2. ↑  Philiana Ng (2014年1月13號). "Disney Channel Renews 'Liv and Maddie' (Exclusive)". *hollywoodreporter.com*. 喺2014年1月13號搵到.
3. ↑  John D. Beck [@JohnDBeckTV] (2014年9月12號). "Why haven't we got 21 episodes for season 2:(" we have 24" (推文). 喺2014年9月13號搵到 –透過Twitter.
4. ↑  Elizabeth Wagmeister (2015年4月3號). "Liv and Maddie Renewed for Third Season on Disney Channel". *Variety*. 喺2015年4月3號搵到.
5. ↑  Dove Cameron [@DoveCameron] (2015年12月21號). "Friends. Guess what?! Disney Channel is picking up #LivandMaddie season 4" (推文). 喺2015年12月21號搵到 –透過Twitter.

出面網頁
----

* 節目官方網站
* 《列芙同馬迪》喺互聯網電影資料庫嘅資料（英文）

  


|  |  |
| --- | --- |
| Stub icon | 呢篇同電視有關嘅文係楔位文。歡迎幫維基百科擴寫佢。睇 • 論 • 改 • 歷 |
**蔡耀昌**（英文：Richard Tsoi Yiu Cheong，1967年9月11號—），香港民監會發言人、支聯會副主席、真普選聯盟成員團體代表、做過民主動力執委，曾任沙田區區議員、民主黨中委。祖籍廣東深圳，中學時期開始參加社運，大學時期支援八九民運並參加「六四」鎮壓後嘅營救工作。1993年8月畀人沒收回鄉證，返唔到大陸直至2016年。政界暱稱「阿狗」或「狗哥」。

學歷
--

* 保良局何壽南小學（1980年）
* 保良局第一張永慶中學畢業（1985年）
* 香港中文大學理學院數學系（1985-1991年，未能畢業）
* 香港大學法律學學士（1997年）
* 清華大學中國法律學士（第二學位）（2003年）

籌辦2003年「七一大遊行」
--------------

想知多啲：民間人權陣線 同埋 七一大遊行
2003年7月1日，香港主權移交中國六週年，當年嘅七一大遊行，是八九民運以來最大規模的遊行示威，受到國際輿論重視。由於《香港基本法第二十三條》嘅立法程序，加上SARS事件導致香港社會好唔景氣，大量香港市民唔滿。遊行主題為「反對廿三，還政於民」，大會呼籲市民着黑衫參加遊行，以表達對政府嘅不滿。雖然當日香港天氣炎熱，但有大量人士參與遊行。主辦團體民間人權陣線（民陣）估計遊行人數超過50萬，而警方則就公佈當日截至下晝六點，由起點到終點之間共有35萬人。司徒華喺回憶錄中提到，佢收到消息，警方內部獲悉的遊行人數為67萬5千人。遊行所引發的七一效應，使政府停止對二十三條的立法程序，並使親建制派喺同年的2003年香港區議會選舉大敗。

路透社、美聯社、法新社、美國有線新聞網、英國廣播公司同埋德新社等等西方通訊社，圖文並茂報道香港嘅大遊行。美聯社形容，示威人士係「憤怒和憂慮的香港人」；路透社話：「示威者嚟自社會各階層，包括商人、退休人士，也有年輕夫婦推嬰兒車，同著名嘅民主派人士一起遊行」。

當年嘅蔡耀昌並非泛民重量級人物，擔任民陣的二十三條工作組召集人，事後回想，「嗰時覺得好大鑊，又唔知（沙士）幾時完，宣傳又難，加上23條去到法案審議階段，好技術性，冇人會理，但點都要堅持」。原來民怨已經喺沙士期間不斷升溫：「沙士前年輕人唔理政治，但沙士嗰時返唔到學，中學生、大學生因為冇嘢做，又開始有網上討論區，就開始留意時事。」 回看遊行，蔡耀昌認為當年50萬人上街，令特區政府撤回23條立法，向新一代年輕人證明，只要市民團結，和平遊行一樣可以成功：「7.1就係大家一齊做到一樣嘢，改變到政局。」

獲發回鄉證
-----

蔡耀昌喺1993年8月陪同內地工運領袖韓東方返大陸期間，在廣州遭沒收回鄉證及遣返回港，此後便一直返唔到中國大陸，也未能成功重新申證，直至2016年12月17日，蔡畀中共當局發還回鄉證，這是因為中共早前透過幫港出聲的周融發佈消息，會向香港反對派人士發還回鄉證，畀人沒收或註銷回鄉證的民主派人士可獲「解凍」重新申請領證。他攞證後即日在羅湖過關再搭和諧號動車上廣州，又拍照留影，呢個係他23年以來再次踏足內地。佢坦言經過羅湖橋時「有點感觸」，堅稱日後「該做的事都會繼續」，如同埋內地維權人士見面等。在內地關口，佢感覺比其他人需時較長，過程約2分鐘，關員喺電腦輸入一啲資料，不過過程裏面關員沒有向佢提問。

投訴「黃店」歧視大陸客
-----------

2020年新型冠狀病毒肆虐期間，有食肆怕中國大陸傳染病毒，貼咗告示唔招待講普通話嘅顧客幫襯。身兼民主黨中委嘅社區組織協會幹事蔡耀昌，向平等機會委員會投訴食肆拒招待大陸人及香港新移民涉歧視，不過此舉引起民主黨內嘅爭議，蔡被指打壓「黃店」（立場支持民主派嘅商店）。蔡強調唔會收回食肆歧視中國人嘅言論，但明白到黨友喺地區工作上因其言論承受壓力，決定辭去民主黨中委職務，但唔會退黨。

連出去
---

|  |  |
| --- | --- |
|  | 維基同享有多媒體嘅嘢：**Richard Tsoi** |

1. ↑   互聯網檔案館嘅歸檔，歸檔日期2013年12月17號，. 隔牆有耳：華人與狗禁入西環，蘋果日報，2010年9月11日
2. ↑  **Lua error in 模組:Citation/CS1/Utilities at line 82: bad argument #1 to 'message.newRawMessage' (string expected, got nil).**
3. ↑  〈存档副本〉. 原著喺2013-10-02歸檔. 喺2013-09-23搵到.「民主志未酬 先賠上婚姻」，《明報》，2010年6月4日
4. ↑   互聯網檔案館嘅歸檔，歸檔日期2014年1月2號，.蔡耀昌信遊行可改變政局，《蘋果日報》，2013年6月19日。
5. ↑  〈23年來首次 支聯會副主席蔡耀昌獲發回鄉證 成功過關到廣州〉. 香港01. 2016-12-18. 原先內容歸檔喺2017-03-26. 喺2016-12-18搵到.
6. ↑  〈【解禁回鄉證】支聯會蔡耀昌獲「綠燈」 23年後穿六四Tee再踏足內地〉. 蘋果日報. 2016-12-18. 原先內容歸檔喺2016-12-20. 喺2016-12-18搵到.
7. ↑  〈向平機會投訴食肆歧視內地人 蔡耀昌犯眾怒　辭民主黨中委〉. 原先內容歸檔喺2020-07-03. 喺2020-03-15搵到.
燃燒
**燃燒**（粵拼：**jin4 siu1**）係一樣嘢（燃料）同氧化劑（通常係大氣嘅氧）夠熱嘅情況下快速氧化，產生光同熱嘅化學反應，會出現有火焰同煙嘅火。

完全燃燒同唔完全燃燒
----------

### 完全燃燒

甲烷嘅燃燒
完全燃燒係指喺有燃料同充足嘅助燃物底行完全進行燃燒反應。當碳氫化合物喺氧氣度燃燒嗰陣，一般會出二氧化碳同水。化學元素喺燃燒嗰陣多數會出氧化物，例如碳會變成二氧化碳、硫會變成二氧化硫，鐵會變成氧化鐵噉。若果助燃物係氧氣，氮一般畀人當做唔會燃燒，但若果助燃物係空氣嘅話，就會形成少量嘅氮氧化物（NO*x*）。

燃燒之後嘅產物嘅氧化數唔一定係最高，而且形成嘅氧化數同溫度有啦掕。譬如攞硫喺空氣度燒，唔容易形成三氧化硫。喺溫度過咗2,800 °F（1,540 °C）嗰陣，就會開始產生NO*x*，再高溫啲NO*x*就多啲。NO*x*嘅量亦會隨住氧過量嘅比例而唔同。

### 唔完全燃燒

若果氧氣唔夠（即係唔完全燃燒），就會出一氧化碳，而人一旦吸入過多嘅一氧化碳就會喺一到兩個鐘頭入面暈低。噉係因為一氧化碳喺血度會同血紅蛋白（負責輸送氧氣畀唔同生物組織）反應，因而減慢氧氣輸送嘅速度，令個腦同第啲細胞缺氧，做唔到有氧呼吸。

睇埋
--

* 火三角
* 爆炸
* 自燃
* 偈（內燃機）

攷
-

1. ↑  The formation of NOx. Alentecinc.com. Retrieved on 2010-09-28.
2. ↑  〈103年員警特考三等消防員警〉. 《*104年一般員警四等行政員警人員歷年試題合輯*》. 千華數位文化. 2015. p. 191.

|  |  |
| --- | --- |
| Stub icon | 呢篇**燃燒**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
舊域多利醫院產科大樓
**舊域多利醫院**（**Old Victoria Hospital**）係香港舊時一間公營醫院，喺香港島山頂白加道15至17號，喺1897年至1947年間運作。醫院關閉之後，主樓就拆咗並用嚟起咗政務司司長官邸。喺1921年起嘅**產科翼樓**（Maternity Block）就保留，現已被評為香港三級歷史建築。

史
-

舊域多利醫院喺1897年由當時嘅香港總督羅便臣奠基，係紀念維多利亞女皇登基60週年而開設，因此又叫做**域多利銀禧醫院**（Victoria Jubilee Hospital）。奠基石嘅下面放咗一個時間囊，裏面有當時嘅報紙同硬幣。由於工程延誤，醫院延遲到1903年11月先至正式啟用。奠基石被移到白加道近醫院徑一帶，並由當時嘅港督卜力再進行過奠基儀式。

當時舊域多利醫院專門收容同治療女性同兒童病人，因此喺1921年加建咗產科翼樓。當時政府舉辦咗一個建築設計比賽，結果由巴馬丹拿建築事務所贏得比賽。醫院喺1947年停辦，主樓隨即拆咗改建做輔政司官邸，產科翼樓就改做政府宿舍，並改名叫**維多利亞大廈**（**Victoria Flats**），而家由政府產業署管理。奠基石就一直保留喺原來嘅位置。

建築
--

三層高嘅產科大樓用新古典主義建築風格設計，亦受到意大利文藝復興建築風格同喬治亞風格所影響。正面嘅紅磚同仿石外牆為大樓帶來優雅嘅外觀，地下嘅拱形柱廊、拱心石係新古典主義建築嘅典型特徵，二、三樓嘅威尼斯式窗門、建築物正中嘅拱形石雕同突出嘅屋簷就展現出優美嘅意大利建築風格。

出面網頁
----

* 山頂歷史建築徑
**楊超發**（英文：Dr. Yeung Chiu Fat, Henry）係香港醫生，香港西醫工會前會長，親中派人士，因為參與香港政治，佢工會會長身份同埋工會2020年被爆一啲稅務同埋帳目嘅違法爭議，得到一啲香港人嘅關注，但佢喺2021年差32票連任失敗。

政治立場
----

楊超發一直被人當係親中派人士，曾經組織反對港獨，仲叫行家去粵港澳大灣區發展，但係立場新聞喺2020年11月報道，佢曾經至少兩次參加反送中遊行，畀某啲人話佢騎牆。

### 成立「反港獨西醫前線」

楊超發喺2016年曾經成立「反港獨西醫前線」，並以「反港獨、反壟斷、衹對事、不對人、愛中國、護香港」為參選口號。

### 反送中運動期間表現

蘋果日報 9 月一篇報導入面，披露楊超發喺西醫工會嘅內部錄音，佢形容「反送中」事件係「暴動，嗰時四圍都有炸彈，又堵路呀嗰啲」。

不過，立場新聞喺2020年11月報道，佢曾經至少兩次參加反送中遊行，同其他遊行人士一樣著黑衫、掛上白絲帶。立場新聞又獲得多張佢嘅自拍照片。立場新聞之後向楊超發查詢，佢就話有啲遊行有參加，有啲無，又話唔想講政治嘅嘢。有熟悉楊超發嘅西醫工會會員就批評，楊超發嘅做法係「食兩家茶禮」、「騎牆派」，對佢嘅舉動感到莫名其妙。

爭議
--

### 西醫工會稅務同埋帳目嘅違法爭議

西醫工會自創立以來，一直都係楊超發做會長。但係喺2020年，西醫工會就曾經被多次揭發涉及稅務同埋帳目嘅爭議。

2020年9月，有報道提及，曾經有工會嘅幹事對賬目提出質疑，要求涉事人員提交資料解釋，反而畀楊超發攻擊，話佢破壞工會聲譽，楊超發仲開幹事會提出動議，聲明嗰個幹事一切言行唔再代表工會，而嗰個動議仲要喺未獲得大多數支持票下通過。

2020年11月，有報道話工會自成立以來一直無報稅，懷疑違反《稅務條例》，事件畀西醫工會副會長梁漢輝揭發，並向稅務局投訴，楊超發回應事件嗰陣就不置可否，而本身做稅務工作嘅會計界前立法會議員梁繼昌就話，雖然好多項目可以豁免交稅，但係工會未有報稅，相信就係違反咗《稅務條例》，稅務局要認真調查及跟進。

### 涉嫌挪用公帑做私人消遣同埋資助老婆

2020年11月，西醫工會副會長梁漢輝指控楊超發喺2019年1月以「Tsim Sha Tsui Study Group meeting」為名舉辦活動，並且得到一間奶製品公司贊助，但係當晚席上大多都唔係醫生或者西醫工會會員，大部分時間都係唱卡啦OK、抽獎、晚飯。楊超發被問到嘅時候，就拒絕評論事件。另外，梁漢輝又指控，喺每年周年晚宴，西醫工會都會畀3000 至 4000 元一個表演團作為演出費用，但實際表演者包括楊超發嘅老婆，但係楊超發無做到利益申報。

參考
--

1. ↑  楊超發18年來首敗選　西醫工會換莊
2. ↑  西醫工會會長楊超發醫生暢談 CEPA帶動大灣區的醫療發展
3. 1 2 3  〈深藍楊超發曾組「反港獨西醫前線」 形容反送中「暴動」 照片顯示曾現身反送中遊行 | 立場報道 | 立場新聞〉. 《立場新聞 Stand News》 (英文). 原著喺2020-11-19歸檔. 喺2020-11-19搵到.
4. 1 2  〈蘋果踢爆︱深藍楊超發把持西醫工會18年禁查賬 曾組「反港獨西醫前線」〉. 《Apple Daily 蘋果日報》 (香港中文). 原著喺2021-06-21歸檔. 喺2020-11-19搵到.
5. ↑  〈蘋果踢爆︱深藍楊超發把持西醫工會18年禁查賬 曾組「反港獨西醫前線」〉. 《Apple Daily 蘋果日報》 (香港中文). 原著喺2021-06-21歸檔. 喺2020-11-19搵到.
6. 1 2  〈楊超發創立西醫工會 被指成立 18 年從無報稅 楊：核數師話唔使報 梁繼昌：相信已違例 | 調查報道 | 立場新聞〉. 《立場新聞 Stand News》 (英文). 原著喺2020-11-18歸檔. 喺2020-11-19搵到.
開張花籃，又叫做開業花籃、開張花牌，係一種用嚟慶祝舖頭、公司、演唱會同展覽等開張或開幕嘅花禮。開張花籃通常用主花同襯花配綠葉等花材整出嚟，然後喺特定嘅場合送畀商戶或企業，以表達祝賀和祝福。

### 歷史

開張花籃嘅歷史可以追到好耐之前，送花籃祝賀嘅風俗係同宗教、政治同社會活動有關嘅。當時，人哋喺慶祝重要節日、慶典或祭祀活動嗰陣，經常會用花卉嚟裝飾場地或送畀親友，以表達祝福同敬意。喺清朝時期，皇帝嘅壽辰慶典、瑞慶大典等場合，都會有各款各樣嘅花籃、花環等供奉。（根據《清實錄·高宗實錄》嘅記載，光緒帝嘅60歲壽辰慶典，當時宮中各處都掛有好多花花綠綠嘅花籃同花環，以示慶祝同榮耀。）喺西方，送花籃祝賀都有好長嘅歷史。喺古希臘同古羅馬，人哋好常喺祭祀同宗教儀式中用花卉。之後，開張花籃開始出現喺商業活動中，變成一種傳統禮節。

  

隨住現代商業嘅發展，開張花籃漸漸變成商業送禮嘅重要部分，喺各種開業慶典、企業上市、展覽會同會議等場合中都好常見。

### 意義

開張花籃代表住對商戶或企業未來成功嘅祝福。通常，開張花籃會揀用有吉祥、祝福、豐收同繁榮等意思嘅花卉同綠色植物嚟整，以表達美好嘅祝福同祝願

### 製作

開張花籃嘅製作需要細心嘅安排同設計。一般嚟講，開張花籃通常由花店或花藝師整，佢哋會根據場合同收禮者嘅需要，揀適合嘅花材同綠色植物嚟配，並喺花籃上掛上相應嘅祝福語或簡單嘅文字。

### 花卉選擇

喺開張花籃嘅製作中，花卉嘅揀選好重要。大部分都用代表吉祥、豐收、繁榮或祝福嘅花卉，例如：

吉祥花卉：好似金色菊花、黃色康乃馨、紅色麻花菊、杏色桔梗，百合、紫牡丹、蝴蝶蘭等。
繁榮花卉：好似向日葵、彩色郁金香、鮮紅玫瑰、紫色康乃馨，繡球、天堂鳥、紅掌、綠掌、非洲菊等。
祝福花卉：好似白色康乃馨、牡丹、百合、玫瑰，跳舞蘭、蟹鉗、日本麝香等。

除此之外，開張花籃通常都會配埋啲綠色植物同配葉，增加花籃嘅層次感同豐富度。常用嘅綠色植物有鳳尾蘭、綠萼榕、長春藤等，常用嘅配葉有銀葉菊、銀杏葉、尤加利葉，紅豆，情人草，黃櫻，魚尾葉，滿天星，幸福花，八角葉，龜背葉，散尾葵，青鐵葉等。

除咗花卉嘅揀選之外，開張花籃嘅設計都係一門藝術。喺設計嗰陣，要考慮到花卉嘅種類、顏色、形狀同大細等因素，並且配埋啲適合嘅綠色植物同配葉，增加花籃嘅層次感同豐富度。喺設計嗰陣，仲可以加入啲裝飾品，好似氣球，繩子、絲帶、鈴鐺等等，令花籃更加靚同特別。

### 用途

開張花籃作為一種常見嘅禮物，通常被用喺以下場合：

開張儀式：開張儀式係商戶正式開業嘅儀式，通常由商戶請親友、客人同埋政府官員參加，並喺現場進行儀式。開張花籃喺呢個場合中，除咗代表住店家嘅吉祥、祝福、繁榮之外，都係對賓客嘅感謝同款待，增加儀式嘅氣氛同豐富度。

  

開學典禮：開學典禮係學校重要嘅儀式之一，代表住新學年嘅開始同學生哋嘅新開始。喺呢個場合中，開張花籃都好常被送畀學校，用嚟表達對學校嘅祝福同支持，同時都令成個校園充滿生氣同活力。

慶祝活動：除咗商業同學校活動之外，開張花籃都被廣泛用喺各種慶祝活動，好似文藝表演活動，展覽會同公司股票上市等等。喺呢啲場合中，開張花籃唔單止代表住祝福同美好嘅祝願，都可以增加成個場合嘅氣氛同歡樂感。

### 總結

開張花籃係一種用途廣泛、設計多元嘅禮物，在中國、台灣、香港等地區有好深嘅文化背景同特定嘅社會意義。開張花籃好常見喺開業、新店開張、文藝表演活動，展覽會同公司股票上市等重要場合，以祝賀、祝福同慶祝為主要目的。開張花籃喺現代人嘅生活中已經變成一種重要嘅社交禮節，顯示咗人哋對美好生活嘅渴望同追求。

出面網頁
----

* 開張花籃
**拉科魯尼亞體育會**（西班牙話：**Real Club Deportivo de La Coruña**）係西班牙足球會，座落西班牙北部城鎮拉科魯尼亞，打西班牙皇家足協甲組聯賽（西協甲）第1組。球隊主場係里亞索體育場，可以容納 35,000 人。

歷史
--

拉科魯尼亞係喺1906年成立。啱啱成立嗰陣只係西班牙蚊型球會，到1940年代先至打上西甲。之但係因為球會規模細，資源唔夠多，幾十年嚟拉科魯尼亞都只可以打西乙聯賽，重曾經跌落丙組。

1991年拉科魯尼亞終於升上西甲。1995年佢哋喺西班牙國王盃打贏咗華倫西亞攞咗冠軍。1999-2000年球季拉科趁巴塞羅那內訌，聯賽一路帶頭，贏咗西甲聯賽冠軍。喺2000-01至2003-04年四個球季，拉科魯尼亞都打入西甲頭三位，攞過一次西班牙國王盃冠軍同埋兩次西班牙超級盃冠軍，並參與2000-01至2004-05年五季歐聯賽事，其中2003-04年嗰屆八強首回合作客輸畀AC米蘭4-1，但次回合喺主場4-0，總比分5-4奇跡反勝打到入四強。2010-11年球季，拉科魯尼亞最終排西甲第18位，下屆要降落西乙比賽。2011-12年球季，拉科魯尼亞奪得西乙冠軍，事隔一年後上返西甲。

2019-20年球季，拉科魯尼亞最終排西乙第19位，下屆要降落西乙二比賽。

獎項
--

* 西甲冠軍（1次）
	+ 1999/2000
* 西班牙國王盃冠軍（2次）
	+ 1995、2002
* 西班牙超級盃冠軍（3次）
	+ 1995、2000、2002

拎
-

* 官方網站（西班牙文）
* 官方認證嘅球迷網站（英文）

| * 睇
* 傾
* 改
西班牙甲組足球聯賽 |
| --- |
| 畢爾包 · 馬德里體育會 · 巴塞隆拿 · 皇家貝迪斯 · 切爾達 · 拉科魯尼亞 · 愛斯賓奴 · 基達菲 · CF格蘭納達 · 利雲特 · 馬拉加 · 馬略卡 · 奧沙辛拿 · 華歷簡奴 · 皇家馬德里 · 皇家社會 · 西維爾 · 華倫西亞 · 華拉度列 · 薩拉戈薩 |

|  |  |
| --- | --- |
|  | 維基同享有多媒體嘅嘢：**Deportivo de La Coruña** |
伊利沙伯一世因父母婚姻廢除，而變私生子。
**私生子**（舊時帶價值判斷叫做**野仔**），仔女一種，講仔女未受公認，父母未經公認方法，私下生出來，無法得到父方而來某啲權益，又或地方，又或一國，失咗某啲權利。公可以指國法、宗教法、宗族法，亦可講地方，講村例，講家法。一般來講，會涉及婚姻法、承繼法、居住權，又關社會福利制度，亦有涉及國籍法。總之牽連甚廣，各地各法，千差萬別。私生子與否，好多時由父母有無公認結婚而定。父母離婚，仔女亦唔會變私生子。

英文字義，非私生為合法，私生為非法。然而唐人傳統，並無強調合法與否，有時私生，亦可得到承認，並非一刀切。現代法律，好多以婚姻介定，非私生叫**婚生子女**，私生為**非婚生子女**。

有時法例上無合法結婚，而實際上結合廣為人知，咁就唔當私生子。如有錢人有幾個妻妾生一堆仔女，因為廣受承認，唔會睇成私生子。法律同大眾睇法有差別。

過去依賴家族維繫地方，都鼓勵用公認方法成婚，生兒育女。私通會打亂家族穩定，擾亂承繼，並不鼓勵。為免擾亂，私生唔受承認。某啲情況，私生仔女會有人睇唔起。不過，亦有時會納入公認，唔再私生。英國舊日有時父母及時結婚，而唔再叫私生子。又咁講，好似亂倫，又或同有夫之婦通姦，同婦之夫通姦，咁就無得結婚。

有啲因為法律更動，婚姻合法變非法，因而廢除，子女就變私生子。史上例有英王伊利沙伯一世。

由於現今世界大變，有啲寧願同居，唔願結婚，造就有唔少未婚生仔，甚至成為主流。父母仔女之間法例，更睇重仔女一方多啲。又有講求平等，唔再分有私生定與否，通通都有權承繼父方財產。不過有啲法例仍有差異，例如入籍之類。

私生子出人頭地有唔少，好似達文西咁。

文
-

廣東話有時專門分男女，男叫**私生仔**，女叫**私生女**。唔好聽會話**野仔**、**野女**，又**野種**之類。

攷
-

1. ↑  〈非婚生子女問題〉.
2. ↑  "Leonardo da Vinci", *The Encyclopedia Americana*, vol. 17, pp. 228-236, Danbury, CT, Grolier Incorporated, 1986, ISBN 0-7172-0117-1, p. 228.
**李毓芬**（英文：**Tia Lee**，1985年5月11號—）係華語樂壇女歌手、演員、模特兒，出生於臺灣臺北市。出道時拍攝過風色幻想online、神魔online等網上遊戲嘅廣告。曾經係歌唱組合Dream Girls嘅成員，亦有喺偶像劇演出。除咗演藝同音樂事業，仲會喺各大時裝騷擔任模特兒。

音樂生涯
----

2010年，李毓芬作為Dream Girls嘅其中一員正式進軍歌壇；2019年發佈咗佢嘅單曲《相信你Believe in You》後，經過咗三年的沉寂期，喺2022年11月，李毓芬發佈咗佢首個動畫系列《再見公主》嘅預告片，重新投入佢嘅音樂同演藝事業。

演藝生涯
----

2010年，李毓芬同宋米秦、郭雪芙組團 Dream Girls 正式進軍歌壇。

2011年，Dream Girls發行咗首張團體EP《美夢當前》 ；同一年演出咗音樂微電影《Dying For Love》。

2012年，李毓芬演出咗浪漫喜劇《最完美的女孩》。

2013年，李毓芬同林佑威、張熙媛、楊晨連袂演出咗現代都市劇《濤女郎》，之後客串出演咗根據同名韓劇改編嘅現代愛情劇《原來是美男》；喺12月，Dream Girls發行咗首張團體專輯《美麗頭條》，入面收錄咗合唱歌《聽你說》，另外有李毓芬嘅獨唱情歌《我跟她們不一樣》等。

2014年，李毓芬同炎亞演出咗都市愛情劇《愛上兩個我》，呢套劇喺2014年中國電視劇頒獎典禮上獲得「觀眾最喜愛的電視劇獎」。

2015年，李毓芬同林佑威演出科幻偶像劇《來自未來的史密特》；隨後同埋修傑楷、陸明君佢哋合作演出咗現代都市職場劇《迷徒Claire》；同年，佢仲同馬可演出叢林探險電影《請勿靠近》。

2016年，李毓芬加入咗 Sony Music，出咗隻《是我不夠好》Single；同年同張睿家演出咗現代劇情片《最完美的女孩》；7月又演唱歌曲《給它一個家》 ；9月，佢主演嘅懸疑片《請勿靠近》上映 。

2017年，佢發行咗個人單曲《不夠好》，推出後三日內有800幾萬次播放數，拎咗「Hito流行音樂獎」同「Hito MV點擊人氣獎」。

2018年，李毓芬發行個人單曲《早應該》。

2019年，同王柏傑一齊演出嘅公路音樂愛情片《絕世情歌》上映，同年仲發行咗個人單曲《相信你》同MV。

時尚事業
----

李毓芬曾經係Vogue HK同Rollacoaster等著名時尚雜誌封面嘅常客，仲經常參與各大時裝騷同品牌活動，例如曾經被邀請同品牌Coach一齊參加Vogue紐約時裝週。喺2023年2月，李毓芬又受邀請出席倫敦時裝週等多個頂級品牌嘅時裝騷。李毓芬亦係唯一獲設計師Julien Macdonald 選中嘅藝人。

慈善活動同其他事業
---------

李毓芬長年定期支援一啲動物協會，私底下仲會去基隆流浪犬之家同宜蘭流浪動物中心幫手，例如幫流浪狗沖涼，幫流浪動物度過寒流等等。

此外，李毓芬積極宣揚女權主義，之前曾經發起 #EmpowerHer捐贈項目，提高全球關注一啲以女性為中心嘅慈善組織嘅認識同支持。項目籌到嘅所有錢都捐咗畀指定嘅非營利組織，包括美國Women in Music，仲有歐洲、非洲同美洲的Beats by Girlz、香港嘅Teen's Key和新加坡嘅Daughters of Tomorrow。而李毓芬捐幾多錢，就由YouTube音樂影片《再見公主》嘅瀏覽量而決定。

品牌代言
----

2019年，李毓芬代言德國品牌凱旋（Triumph），正式以模特身份首次亮相，仲連續三年做凱旋嘅品牌大使。同年代言仙俠類MMO遊戲《美人刹》。

爭議
--

2022年12月9日，李毓芬喺自己嘅YouTube同微博上出咗佢嘅《再見公主》MV，喺 24 個鐘之後，喺 YouTube 頻道嘅影片點擊率突破 470 萬。10日內YouTube上面嘅瀏覽量達到4,800萬，不過遭到網民質疑以灌水方式造數。

參考
--

|  |  |
| --- | --- |
|  | 維基同享有多媒體嘅嘢：**Tia Lee** |

1. ↑  〈人美心更美！李毓芬替流浪犬洗澡！〉. 《搜狐》.
2. ↑  〈李毓芬獲邀擔任黛安芬品牌代言人〉. *Yahoo News* (中文).
3. ↑  〈〈再見公主〉點閱破億！李毓芬新歌遭網揪1疑點 | 娛樂〉. 《Newtalk新聞》 (中文). 2022-12-30.

| * 睇
* 傾
* 改
《我型我秀》歷屆全國十強 |
| --- |
| 相關 | 東方衛視 · 我型我秀 · 加油好男兒 · 加油東方天使 · 咪咕明星學院 · 中國達人秀 · 聲動亞洲 · 中國夢之聲 |
| 2004年 | 張　杰、苟　偉、劉鈺佳、朱　傑、袁成傑、蘇　琪、林　爽、盧　准、趙　鍵、魏佳慶 |
| 2005年 | 劉　維、薛之謙、格里傑夫、君　君、杉籽伽、王　子、 Tim Wu、黃丹丹、賈　青、夏　倩 |
| 2006年 | 王嘯坤、俞思遠、丁　爽、師　洋、高婭媛、羅開元、吳　斌、周　丹、馬海生、戚　薇 |
| 2007年 | Op組合、余虹婷、袁　野、郜曉晨、常小婧、張小珏、王思思、高　宇、臧　赫、王家珧 |
| 2008年 | 唐漢霄、Ok-One、張　婧、王　超、馬　璐、閆　肅、黃中原、武家祥、李毓芬、文筱芮 |
| 2009年 | 余超穎、傅　勁、邵雋彥、符嘉超、陳修侃、葛曉倩、李娜莎、張　競、左　佳、徐雲霄 |
| 附註：《我型我秀》係中國大陸開辦最早嘅三大歌唱選秀之一，舉辦6屆後停辦到依家，以上係各屆比賽全國10強（依最終成績排名1）。 |
**李汝大**，MH（英文：**Desmond Lee Yu-tai**，1944年10月25號—）（FCHMA, FCHAD, FAPVA, FAPCA, FCITD, F.Inst.CM.）係斐濟駐香港名譽領事，香港自由黨成員，亦擔任香港中山學會副主席、香港孫文大成學會秘書長、中華民國華僑救國聯合總會理事等香港親台團體要職，喺老牌政團香港公民協會做社區關係及發展委員會主席，做過香港立法局議員同東區區議會（丹拿選區）議員。

學歷
--

李汝大1962年喺九龍華仁書院畢業，得當年香港中學會考第一名（7優1良），同年入香港中文大學聯合書院歷史系，1966年畢業後入研究院深造，1968年攞到文學碩士學位。佢又有香港大學管理學文憑，膺選英國皇家文藝學院院士、美國加州南太平洋大學同華盛頓州西雅圖國際大學名譽博士。

參與工作
----

李汝大畢業後喺香港嶺南學院（香港嶺南大學前身）教授翻譯同中外歷史3年。1970年任職浸會學院（香港浸會大學前身）史地系，1971年喺香港中文大學校務處人事組做行政助理。1973年轉去理工學院（香港理工大學前身）教務處，1979年做該院課程部主任，兼任講師，後來做高級助理教務長（1992年－2002年）。

李汝大一直積極參與成人教育工作，喺政府夜中學兼教4年，1975年創辦香港成人教育協會，出任會長，後來做榮譽會長。1985年至1988年做立法局民選議員。1986年建議香港實施夫婦分開評稅，係香港頭一位議員提出呢項建議。他亦做東區區議會民選議員（1985年至2015年）、斐濟駐香港名譽領事（由1992年）同埋優才（楊殷有娣）學校校監（由2003年）。

李汝大亦參與社會服務同文教工作，並客串廣播文教節目，例如香港電台製作嘅「博古通今」同埋「成人教育指南」。主持電視校際時事及學術常識問答比賽，擔任朗誦節中文朗誦評判等。

李汝大係香港賽馬會會員，馬主團體「朝氣團體」成員，名下馬匹包括「勁飛馳」、「勁飛駒」、「駿飛寶」、「勁飛勁」、「勁飛寶寶」、「酷比爸」。

政治取態
----

李汝大喺1980年代爭取八八直選，並喺2000年香港立法會香港島地方選區補選時幫余若薇助選。後來慢慢脫離泛民主派，親近建制派陣營。李汝大先提名民建聯葉國謙參選立法會區議會（第一）功能界別，2011年又借出街板位置畀民建聯鍾樹根做宣傳，最後喺2014年加入自由黨，正式成為建制派一員。2015年，李汝大唔再冧莊區議員，並培養曾卓兒做接班人。

|
|  |
| 前任：**黃晉偉** | **東區區議員（北角東）**1985年—1994年 | 繼任：**末任(選區分拆)** |
| 前任：**首任** | **東區區議員（丹拿）**1995年—2015年 | 繼任：**鄭達鴻** |

攷
-

1. ↑  〈李汝大議員〉. 原著喺2019年8月20號歸檔. 喺2018年6月15號搵到.
2. ↑  〈政情：七旬李汝大被邀入政黨〉 (中文). 《東方日報》. 2014年6月9號. 原著喺2016年3月4號歸檔. 喺2018年6月15號搵到.
3. ↑  〈香港賽馬會：賽馬團體名單〉 (PDF). 原著 (PDF)喺2018年6月12號歸檔. 喺2018年6月15號搵到.
4. ↑
5. ↑  〈李汝大被指投共〉. 原著喺2013年1月7號歸檔. 喺2013年1月7號搵到.

出面網頁
----

* 香港電台 《校際時事及學術常識問答比賽》（1985年）李汝大、梁敏兒主持
**蔣緯國**（1916年10月6號—1997年9月22號），字**建鎬**，一字**存東**，號**念堂**，係蔣中正養子，中華民國軍事同政治人。佢係中華民國陸軍二級上將，裝甲兵科。佢嘅生父係戴傳賢，生母係日本人重松金子，生於日本東京，籍貫浙江奉化。佢早年被送去納粹德國學軍事，學到新式戰法，之後去美國留學。佢參與過抗日戰爭同國共內戰，1949年隨國民黨搬去臺灣，往後長期任職中華民國國軍。佢亦擔任過中國美生總會（中文：中國美生總會）嘅會長。

屋企
--

蔣緯國響1944年曾經同大華紗廠老細石鳳翔個女石靜宜結婚，但石靜宜響1953年因為難產而死。因為石靜宜已經流產咗九次，所以有人懷疑佢嘅死同蔣中正有關，但呢個講法未證實。

1957年，蔣緯國同中德混血兒邱如雪響日本結婚，生咗一個仔蔣孝剛，但係生咗個仔冇耐兩個人就分開住，邱如雪帶埋個仔去美國，而蔣緯國就留響台灣。

參考
--

1. ↑  高仕隱 (1990年1月25號). 《蔣緯國進乎？退乎？》 (正體中文). 臺北: 長歌出版社. `{{cite book}}`: Cite has empty unknown parameters: `|accessyear=`, `|origmonth=`, `|accessmonth=`, `|chapterurl=`, `|origdate=`、`|coauthors=` (help)CS1 maint: unrecognized language (link)
2. ↑  《台灣美生會 蔣緯國曾任會長－民視新聞》 (臺灣中文). 新北市: 民視新聞台. 2011年10月6號. 喺2017年12月2號搵到.
3. ↑  周美華、蕭李居 (2009). 《蔣經國書信集——與宋美齡往來函電（上）》. 台北: 國史館.
**海灣花園**係澳門一個私人樓，響澳門氹仔嘉模堂區氹仔東北馬路、海灣街、高勵雅馬路、海灣巷、海灣圍。

犯罪
--

2018年1月21號凌晨五點廿二分，海灣花園第一座海峰閣二樓一有單位有人打架，多個治安警接報到場，有治安警手揸警棍同盾牌入去事發單位，響單位入面發現一個三十幾歲姓胡嘅大陸男傷者。消防救護員到場幫男傷者搞啲初步治理，發現佢左邊嗰頭同右邊塊臉有裂傷同出血，搞掂完傷口之後，由救護車送到山頂醫院，響同一日已經出院。男事主話，凌晨時分響單位入面三個男人煮嘢食好嘈搞醒咗佢，其中兩個人係朋友。事主同佢哋三個人傾唔掂，先鬧交然後有人隨手納起衣架扑埋事主到，事主懷疑被衣架割傷嗰頭同塊臉。治安警響附近一帶兜截唔到呢三個人，繼續追查佢哋嘅下落。

2018年5月24號凌晨三點左右，海灣花園第五座海城閣有人打架，大堂地下同部𨋢都有好多血，治安警接報到場出動到盾牌，響另一座大廈亦搵到另一個男傷者，佢嗰頭同隻手受傷，消防救護員到場幫男傷者搞啲初步治理將佢送院治療。治安警話已經交咗畀司警跟進。

交通
--

### 巴士

* **T343** 海灣花園／海城閣

靠站巴士有：26、30、34、36、56、AP1、AP1X、MT3

攷
-

1. ↑  （繁體中文）三更半夜煮食噪音吵醒 內地男被同屋男衣架割頭，巴士的報，響2018年1月22號搵到。
2. ↑  （繁體中文）凌晨氹仔海灣花園疑打架2人傷，澳廣視，響2018年5月24號搵到。
唱針
**唱針**（英文：stylus，俗稱 needle）係唱頭實際同黑膠碟接觸嘅部分。通常係鑽石造，亦有細粒鑽石粢喺鋼針上面。唱針有唔同形狀，主要分圓形、橢圓形同超橢圓三大類。

物料
--

早喺1990年代，大部分唱針已經係鑽石造，到而今都仲係，原因係佢夠硬同可以打磨到唔會太刮啲碟，另外亦都有藍寶石同瓷質造，但係冇咁禁；以前用過第啲材料，包括鋼、木、竹同膠等等，而今都已經冇用。鑽石造嘅唱針可以係全粒鑽石，或者係細粒鑽石粢喺鋼針上面，粢鋼針係為咗減低成本，但係咁樣整出來嘅唱針會重過全粒鑽石。

形狀
--

唱針嘅針尖部分有唔同形狀，主要分圓形、橢圓形同超橢圓三大類；超橢圓基本上即係真係尖嘅，但係其實最尖嘅部分仍然係圓圓地，即係其實佢最尖嘅部分都係圓嘅，不過半徑好細，超橢圓可以再細分做線接觸（line contact）、微線形（micro­linear，又叫鴨咀針，micro-ridge）、柴田唱針（Shibata）等等。圓形、橢圓形同超橢圓係指針尖橫切面嘅形狀，即係話例如我哋講嘅所謂圓形其實係指類似半球體嘅立體。

圓形係最舊嘅設計，唔好處係爾種唱針喺唱片嘅坑紋入面其實淨係會掂住兩點，後來有咗立體聲之後發現圓形唱針喺分返開兩條聲道嗰陣唔係好理想，所以發明咗橢圓形。再後來發明尖嘅針，係為咗同唱片上面嘅紋接觸得再好啲，尤其係當係高音嗰陣，尖嘅唱針其實唔係好似針咁尖成一點，而係尖成一條線。

微線形嘅鴨咀針已經好少人用，最初啱啱發明嗰陣，曾經被認為係非常好嘅高科技設計，但係個鴨咀形喺用咗好耐之後仍然會磨損到冇咗，音質就會突然變差，仲會刮碟。

雖然話圓形針尖處理立體聲唔理想，但係喺 DJ 界常用，如果唔係就一定要係橢圓形，因為捽碟嗰陣，如果支針真係尖嘅就會刮花張碟。

攷
-

1. 1 2 3 4 5 6 7 8  雷明 (2020年12月9號) [1990年4月]. 〈Hi Fi 基礎談 四十九：唱頭篇（二）〉. *Hi Fi Review* (香港中文). 喺2023年3月25號搵到.
2. ↑  Matthew (2023年1月24號). "4 Different Types of Record Player Needles and Which is Right for You" (英文). 喺2023年3月25號搵到.
3. 1 2  Weiler, Harold D. (2022年7月18號) [1954年]. "Stylus wear and record wear" (美國英文). Shure. 喺2023年3月25號搵到.
4. ↑  Richard, David (February 18, 2023). "What Are Record Player Needles Made Of? (+Which Material Is Best?)" (英文). Top Record Players. 喺2023年3月25號搵到.
5. ↑  "What are record player needles made of?". *Quora* (英文). 喺2023年3月25號搵到.
6. 1 2  "Understanding Turntable Stylus Types" (英文). Audio-Technica. 喺2023年3月25號搵到.
7. 1 2 3 4 5  Ledermann, Peter. *Stylus Shape part 1 of 2* (美國英文). Soundsmith. 喺2023年3月26號搵到.
8. 1 2 3  Priddle, Noah (2020年5月19號). "DJ Needles - The Essential Buyers Guide" (英國英文). London Sound Academy. 喺2023年3月25號搵到.
9. ↑  Henshall, Marc (2016年10月20號). "Vinyl Stylus Shapes Explained" (英文). 喺2023年3月26號搵到.
10. ↑  〈唱頭〉 (產品目錄) (香港中文). Audio-Technica. 喺2023年3月25號搵到.
11. ↑  *I Bought a Brand New 40 year old Dual Turntable CS608 will it still work?* (加拿大英文). Expert Island. 2023年1月19號. 時間 13分. 喺2023年3月24號搵到.

|  |  |
| --- | --- |
| Stub icon | 呢篇**唱針**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**巴西花生藤** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 木蘭植物門 Magnoliophyta |
|
|
|
|
|
|
|
| 綱 | 木蘭綱 Magnoliopsida |
|
|
|
|
|
| 目 | 蠶豆目 Fabales |
|
|
|
|
|
|
|
|
| 科 | 蝶形花科 Fabaceae |
|
|
|
|
|
| 屬 | 花生屬 *Arachis* |
|
|
|
|
|
|
|
| 種 | **巴西花生藤 *A. duranensis*** |
|

 |
|
| 二元學名 |
| ***Arachis duranensis***Krapov. & W.C.Greg. |
|
|
|
|
|
|
|
|
|
|
|
|
|
|
|

**巴西花生藤**（粵拼：baa1 sai1 faa1 sang1 tang4；學名：*Arachis duranensis*）；第個名係**落地花生**（lok6 dei6 faa1 sang1）或**蔓花生**（maan6 faa1 sang1）；佢係蝶形花科花生屬嘅長年生常綠草本植物，原產地喺南美洲嘅阿根廷、玻利維亞同巴拉圭。呢種植物重係花生屬下嘅一種。

形態
--

梗蔓生，有明顯主根，長30cm，鬚根比較多，有根瘤。葉屬複葉，互生，出長15～30mm，闊1～2cm嘅兩對細葉；邊緣全緣，有羽狀脈。花黃色，倒立蛋形，似蝶形花，生喺杈間；全緣，樣比較靚，花量比較多，單花花期大概1日，一到19:00～05:00閂埋；每年3～11月開花。果屬莢果，長桃形，殼比較薄，結果時間比較耐，但因為果實分得比較散，而且收穫率好低。

習性
--

呢種植物有好犀利嘅光照強度適應範圍，喺0——80%嘅黑嚜嚜條件入面都可以生。最啱嗮喺春天種，如估淋得水夠嗮量嘅話，2日之後出芽，10日之後出真葉，到第45日就開花。佢適應18——24℃嘅任何泥質環境，尤其係沙地比較好。

用途
--

呢樖嘢可以抵抗到好犀利嘅有害氣體，啱嗮嚟做綠籬同公路嘅隔離帶。重可以用嚟做土綠肥或牧草公園嘅綠化都得。

出面網頁
----

* 巴西花生藤 广州越秀公园
* 蔓花生 定鼎园林植物库
搞清楚 呢篇嘢講嘅係薔薇科棣棠屬嘅唯一植物。
* 想搵喺重慶彭水嘅地方，請睇「**棣棠鄉**」。
* 想搵佢嘅顏色品種，請睇「**黃色嘅漸變#棣棠色**」。

  唔好同**大唐**同**大塘**搞亂。

| How to read a taxoboxHow to read a taxobox**棣棠** |
| --- |
| 一般品種一般品種
重瓣品種重瓣品種 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots核心雙子葉植物綱 Core eudicots |
|
|
| （未分級） | 薔薇分支 RosidsI類真薔薇分支 Eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 薔薇科 Rosaceae |
|
|
|
|
|
| 屬 | **棣棠屬 *Kerria*** |
|
|
|
|
|
|
|
| 種 | **棣棠 *K. japonica*** |
|

 |
|
| 二元學名 |
| ***Kerria japonica***(L.) DC. |
|
|
|
|
|
|
|
|
|
|
|
|
|
|
|

**棣棠**（粵拼：daai6 tong4；學名：*Kerria japonica*）係薔薇科棣棠屬嘅落葉灌木，亦係棣棠屬嘅唯一植物。喺中國廣東、湖南、湖北、四川、河南、甘肅、北京、雲南、貴州、浙江、安徽、陝西、江西、天津、福建、及日本地區都搵到。

樣
-

植株高1～2m，細枝有棱，綠，冇毛。葉三角形到蛋形，先端漸尖，基部近似圓形；葉柄雖冇毛但有托葉。花單生，多數生喺側枝頂，冇毛；花瓣黃，闊橢圓，入面有好多條花芯，長度介乎花瓣嘅½長度。果屬瘦果，黑兼冇毛，有萼裂片。

用途
--

植株一般用嚟做公園嘅觀景植物同盆景植物。佢嘅花、枝、葉可以拎嚟做藥。

連出去
---

* 棣棠花 認識植物
* 棣棠花的功效与作用 苹果绿养生网
唔好同**法蘭茲王子 (拜仁)**同**法蘭茲公爵 (薩克森-科堡-薩費爾德)**搞亂。

**法蘭茲·馮·拜仁**（Franz von Bayern，1933年7月14號—），全名**法蘭茲·博納文圖拉·艾達畢·瑪麗亞·荷索·馮·拜仁**（Franz Bonaventura Adalbert Maria Herzog von Bayern），拜仁、法蘭克尼亞同士瓦本公爵，維特爾斯巴赫王朝現任領袖，同時亦係德國、英國王位覬覦者，佢嘅支持者多數叫佢做**法蘭西二世**（Francis II）。

生平
--

1948年嘅一張相，由左數起係阿爺魯普雷希特、老豆艾伯列特、法蘭茲佢自己
法蘭茲1933年7月14號響慕尼黑大學醫院出世，係拜仁王子艾伯列特公爵同第一任老婆瑪麗亞·馮·特拉科什乾共同嘅第一個仔，拜仁最後一位國王路德維希三世嘅後人。一開始，法蘭茲嘅地位並唔畀王室接受，因為老豆同阿媽係貴庶通婚、違反拜仁王室規定，後嚟阿爺魯普雷希特承認艾伯列特同瑪麗亞嘅結婚，法蘭茲先至做到王子。

1939年，拜仁王室為咗逃避納粹德國嘅追殺而流亡，老豆艾伯列特帶住一家大細去到匈牙利布達佩斯。去到1944年，納粹德國佔領匈牙利，艾伯列特一家大細、包括法蘭茲走唔切畀蓋世太保捉到，被關響集中營，先後轉到薩克森豪森集中營、弗洛森比格集中營、達浩集中營，1945年畀美軍放咗出嚟。

二戰之後，法蘭茲接受咗本篤會嘅教育，仲響慕尼黑大學同蘇黎士工商業學院讀工商管理系。佢識得英文、法文、德文同匈牙利文。

1996年，老豆艾伯列特過身，作為大仔嘅法蘭茲繼任成為拜仁、法蘭克尼亞同士瓦本公爵，萊茵行宮伯爵，同埋維特爾斯巴赫王朝領袖。占士黨成員叫佢做法蘭西二世（Francis II），認為身為斯圖亞特王朝後人嘅佢，先至係英國國王。

佢對科學同藝術方面好感興趣，對現代藝術有一定貢獻。佢將自己嘅藝術珍藏，就好似約瑟夫·博伊斯、基奧格·巴澤利茨嘅早期作品，永遠租畀慕尼黑現代美術館。另外，佢仲係好多藝術、教育同宗教機構做嘢：慕尼黑大學世襲評議員、拜仁科學同人文學學會榮譽會員、慕尼黑工業大學榮譽評議員、路德維希-馬克西米連大學監理會成員、拜仁天主教學會委員會和學會管理處成員、哲學高等學校監理會成員、卡爾·伯姆基金會榮譽協會會員、拜仁人口基金會監理會成員、舊美術館創建者協會主席、現代美術館基金會贊助人等。1996年，佢攞到美國賓夕法尼亞州聖-文森學院榮譽博士。佢響2003年攞到Duncan Phillips 獎。基於佢對藝術嘅充分理解，佢獲邀出任紐約現代藝術博物館國際理事會主席。

法蘭茲響慕尼黑，2012年攝
身為拜仁王室領袖，佢亦係聖-休伯特騎士團團長、聖佐治騎士團團長、馬耳他騎士團執行官同埋奧地利金羊毛騎士團成員。

2013年，佢響施萊斯海姆宮搞自己八十歲生日派對，其中出席嘅有拜仁時任州長霍斯特·施海佛。

法蘭茲到依家都未結婚，目前自己一個人住響寧芬堡。由於法蘭茲冇仔女，所以王朝領袖一職將會由佢細佬馬克斯·伊曼紐繼承；不過馬克斯得四個女，但拜仁王朝首領呢個位係傳仔唔傳女，所以當馬克斯死後，個位會傳畀堂細佬柳波德（柳波德個阿爺法蘭茲王子，係法蘭茲阿爺魯普雷希特嘅細佬）。

屋企
--

法蘭茲冇結婚、冇仔女。

2021年6月，法蘭茲同佢同性伴侶湯馬士·格林瓦爾德（Thomas Greinwald）影相，由荷蘭攝影師艾溫·奧拉夫影。佢係第一位公開自己係同性戀嘅歐洲王室領袖。

攷
-

1. 1 2 3  Cowell, Alan (1996-07-11). "Duke Albrecht Is Dead at 91; Pretender to Bavarian Throne". *The New York Times* (美國英文). ISSN 0362-4331. 喺2022-02-16搵到.
2. ↑  Hamilton, Tom (2008-04-07). "German Duke could clame Scots throne". *Daily Record* (英文). 喺2022-02-16搵到.
3. ↑  "Die Wittelsbacher im Konzentrationslager - Geiseln Adolf Hitlers". *BR24* (德文). 2021-04-21. 原著喺2022-02-02歸檔. 喺2022-02-16搵到.
4. ↑  "The History Press | James II: Will the real King of England please stand up?". *www.thehistorypress.co.uk* (英文). 喺2022-02-16搵到.
5. ↑  "Washington Life Magazine: December 2003: Presentation of the 2003 Duncan Phillips Award". *washingtonlife.com*. 喺2022-02-16搵到.
6. ↑  "Party fit for a king". *The Local Germany* (美國英文). 2013-07-25. 喺2022-02-16搵到.
7. ↑  "The blue-blooded Bavarian Duke". *The Local Germany* (美國英文). 2013-07-25. 喺2022-02-16搵到.
8. 1 2  Germany, Abendzeitung (2011-04-23). "Prinz Ludwig von Bayern: Er wäre der nächste Kini". *www.abendzeitung-muenchen.de* (德文). 喺2022-02-16搵到.
9. ↑  "Le duc de Bavière officialise sa relation avec son compagnon". *Point de Vue* (法文). 喺2022-02-16搵到.
| How to read a taxoboxHow to read a taxobox**牛筋草** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Angiosperms |
|
|
|
|
|
|
|
| 綱 | 單子葉植物綱 Monocots |
| 亞綱 | 鴨跖草亞綱 Commelinidae |
|
|
|
|
| 目 | 禾本目 Poales |
|
|
|
|
|
|
|
|
| 科 | 禾本科 Poaceae |
|
|
|
|
|
| 屬 | 穇屬 *Eleusine* |
|
|
|
|
|
|
|
| 種 | **牛筋草 *E. indica*** |
|

 |
|
| 二元學名 |
| ***Eleusine indica***L. |
|
|
|
|
|
|
|
|
|
|
|
|
|
|
|

**牛筋草**（粵拼：ngau4 gan1 cou5；學名：*Eleusine indica*）係禾本科穇屬嘅一年生草本植物，喺全球嘅熱帶、亞熱帶，同埋溫帶地區都搵到，尤其喺荒蕪人煙及馬路邊最明顯。

樣
-

植株高1～9dm，根系好發達，基部傾斜。葉平伸，線型，長10～15cm，闊3～5mm，有軟毛或冇毛。花屬穗狀花序，一般生2～7隻，都生喺稈頂。花似披針，一般開3～6隻，而且前三隻長度唔同。果屬囊果，長約15絲米，基部向下凹入去，有明顯波浪形皺紋。

用途
--

成樖嘢都可以做藥，有清熱同利濕嘅功效。

連出去
---

* 牛筋草 認識植物
* 牛筋草 太平洋家居
* 牛筋草 中醫世家
* 牛筋草 中国植物志
搵緊第二樣意思嘅話，請睇〈**黃牛 (搞清楚)**〉。

| How to read a taxoboxHow to read a taxobox**黃牛** |
| --- |
|  |
|
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 偶蹄目 |
|
|
|
|
|
|
|
|
| 科 | 牛科 |
| 亞科 | 牛亞科 |
|
|
|
|
| 屬 | *牛屬* |
|
|
|
|
|
|
|
| 種 | ***B. taurus*** |
|

 |
|
| 二元學名 |
| ***Bos taurus***Linnaeus, 1758 |
|
|
|
|
|
|
|
|
|
|
|
|
|
|
|

**黃牛**係種牛，目前地球上有超過13億隻，為人類提供大量嘅牛肉同牛奶。佢哋其實重可以分為兩大類：無肩峰嘅牛（歐洲），同有肩峰嘅「瘤牛」（印度）。前者主要喺歐洲、美洲、日本、澳洲、紐西蘭等地有繁殖市場，人類所知嘅乳牛就係屬於呢類。

生物學特徵
-----

一般黃牛都係有角。而毛色由褐黃到黑色不等。牛有4個胃，同其他反芻動物一樣，四個胃分別係：瘤胃、網胃、重瓣胃同皺胃，當啲草喺第一個胃消化完會再返去個口再咀嚼，然後再到第二個胃，如此類推。

歷史文化
----

黃牛可以用嚟耕田同埋俾人食。所以養牛已經有好耐嘅歷史。據資料顯示，人類養黃牛嘅年代可以追溯到公元前7000年前嘅北希臘同印度，公元前2000年前嘅埃及同歐洲，之後到咗6500年前傳到亞洲，美洲嘅熱帶地區就只有100幾年前先至有牧牛文化。

所有牛嘅祖先，叫原牛，佢哋因森林棲地不斷縮細，歐洲貴族又將佢哋當係狩獵對象，令數量逐漸減少，最後一隻母牛喺1627年死咗之後，佢哋就絕種，冇晒喇。

食性同生態地位
-------

牛嘅食草行為有助控制植物過度生長，而糞便就為昆蟲以至雀鳥提供食物來源。而佢哋嘅亞種亦係食肉動物（包括人類）嘅蛋白質來源。由於牧牛地方需要好大片草地，一啲農民唯有不斷伐林燒林，用嚟開闢牧地，令森林面積不斷減少。另一方面，有啲食肉動物，亦因為會捉牛嚟食，而俾農民鏟除，令佢哋瀕臨絕種。

睇埋
--

* 原牛
* 水牛
* 香港哺乳動物
* 牛黃
冰室出品，有一大嚿冰嘅紅豆冰
**冰室**，廣州話用以稱呼冷飲舖頭。係南粵一種主要售賣冷飲、雪糕及沙冰等凍嘢飲嘅食肆，喺省城起源發跡。傳到去香港後，受英式下午茶文化影響，加上啲客仔都係勞碌工友，就演變出賣熱飲同三文治、多士呢一類小食，出現埋奶茶同菠蘿油。

各地情況
----

### 廣州

廣州冰室係隨著西餐業發展而起，初頭係餐室附設嘅，因廣州氣候炎熱，多人飲水，後尾有咗獨立經營冰室嘅點檔出現。1934年據計市內共有21間冰室，到二戰後廣州冰室達到80間打上。舊日秋冬淡季陣，冰室都會兼營他業，如皇上皇冰室賣臘味，長江、喜臨門冰室就轉賣北方包點，其他仲有轉賣小食糯米飯、狗肉等。

廣州舊底號稱有四大冰室，包括**順記冰室、美利權冰室、陽光冰室、皇上皇冰室**（重有的彩冰室同埋向群冰室）。到今時今日，剩低順記冰室重係獨立經營（美利權冰室畀咗北京路嘅太平館西餐廳來做）。陽光冰室喺1962年後開始兼營開煲狗肉，未結業前屢獲佳績，別具特色。

1980年以後，食品製造業新型嘅大量冷凍食品，湧入廣州冷飲市場，衝擊冰室經營，冰室陸續轉做其他食品，到1990年大部分冰室轉為賣糖水、牛奶、椰汁、蜂蜜、龜苓膏等甜品，或賣糕餅、煎餃、明火例湯、臘味糯米飯、速食飯盒、原盅燉品、雞蛋豬腳薑、小點、麵包、皮蛋瘦肉粥、蘿蔔糕、牛腩粉，到夏天少數會賣返埋雪糕、凍飲。

### 香港

香港嘅冰室喺1950年代開始興起，舊時都有好多冰室，但隨住1970到80年代賣埋粉麵飯嘅茶餐廳興起，冰室已經慢慢式微，正宗嘅得返三十幾間左右。另外自2010年代中後期開始，香港有唔少新開嘅食肆打住「冰室」個名去經營，但實質上都係兼賣粉麵飯嘅茶餐廳，譬如華星冰室、龍門冰室呢啲連鎖食肆。

睇埋
--

* 廣州飲食文化
* 香港飲食文化
* 茶餐廳
* 港式快餐
* 大牌檔

參考
--

1. ↑  廣州市志·商業卷·飲食志
2. ↑  飲啖茶食個包 (2016-07-28). 〈再說吃冰：廣州四大冰室的傳奇〉.
3. ↑  〈冰室，老廣的夏日印記〉. 廣州青年報. 2016-05-26.
4. ↑  〈陽光冰室傳奇之狗肉名家〉. 廣州老字型大小傳奇. 原著喺2018年12月10號歸檔.
**聖路易迪阿！阿！**（法文：**Saint-Louis-du-Ha! Ha!**），係一個位於加拿大魁北克東南部嘅教區市鎮（parish municipality），人口有1318人，經濟產業以農業為主，格言係「團結工作」（法文：Solidaire dans le labeur）。

史
-

聖路易迪阿！阿！堂區係響1860年由天主教傳教士設立。

聖路易迪阿！阿！係北美洲，以至全球唯一一個名入面有2個感嘆號嘅市鎮，關於名嘅來源無一個統一嘅講法。其中一個講法話個名係分為兩個部份，前半部份係法國唯一一位俾人冊封做聖人嘅國王路易九世嘅別稱；而後半部份「阿！阿！」係美洲印第安人嘅詞彙「hescuewaska」，意思係「意想不到嘅事」。當時，呢尐土著嚟到呢一帶，發現呢道嘅坦美斯庫阿達湖好靚，所以將呢道命名為「意想不到嘅事」。

地理
--

聖路易迪阿！阿！嘅座標係47°40′14″N 68°58′37″W（47.670575645752, -68.976973020472）。呢個鎮面積有110.50平方英里（286.19平方公里），其中102.31平方英里（264.98平方公里）係陸地，8.19平方英里（21.21平方公里）係水域。

人口
--

聖路易迪阿！阿！響2011年有1,318個居民、530個住戶同385個家庭；響2006年有人口1,348人，比11年下跌咗2.2%。

參考
--

1. ↑  Reference number 57133 of the Commission de toponymie du Québec
2. ↑  The joy of exclamation marks!
3. ↑  "Saint-Louis-du-Ha! Ha!, Quebec - msn Travel". 原著喺2013年10月4號歸檔. 喺2014年3月3號搵到.
4. ↑  Saint-Louis-du-Ha! Ha!, Quebec Map - geodata.us
5. 1 2  Census Profile - Statistics Canada
**初中成績評核試**（**Junior Secondary Education Assessment**），通常叫**中三評核試**、**中三淘汰試**，係香港1981到1987年間，決定中三升中四嘅一個公開試。因有民間有反對而取消。之後由校內評核代替。

情況
--

香港政府實施九年免費敎育，由小一到中三。而中三升中四，由於中四嘅資助學位有限，有部份學生唔可以升中四。1981年就加咗個中三評核試，來定出每間學校升中四嘅人數，叫做**獲選派資格率**。升唔到中四，部份會去咗工業學院，轉向政府資助職業訓練。每年約莫有九萬中三學生參加呢個試，近六成派去官立或資助中四學位。

民間反對
----

當時中三評核試加埋小六學能測驗、香港中學會考、香港高級程度會考、香港高等程度會考，令到成個敎育學制變到以考試為中心。中三評核試斬開初中同高中課程，唔連貫，連初中課程都變成為考試而教，令初中飽受考試壓力，有損敎育。所以民間有好大反對聲音，要求取消呢個試。

1984年第一號報告書建議逐步廢咗個試。1986年《檢討初中成績評核辦法工作小組報告書》，公開諮詢後，建議獲選派資格率有九成半以上嘅學校，用過往三年嘅**平均獲派資格率**來決定幾多人升中四，替咗中三評核試。後尾所有中三學生都唔使考，正式廢試。

註
-

1. 1 2  〈廢除中三評核試的再思〉. 原著喺2007年8月28號歸檔. 喺2009年3月19號搵到.
2. 1 2 3 4 5  〈近二十年來香港考試制度的變革〉.`{{cite web}}`: CS1 maint: url-status (link)
**拉普拉斯算子**，係向量微積分裏面嘅一個算子，佢可以作用喺一個純量函數或者向量函數都得。佢嘅表達式係 {\displaystyle \nabla ^{2}}。

定義
--

對於純量函數，拉普拉斯算子嘅定義係嗰個函數梯度嘅散度，即係 {\displaystyle \nabla \cdot \nabla =\nabla ^{2}}。作用喺純量函數 {\displaystyle f} 上面，就係 {\displaystyle \nabla \cdot \nabla f=\nabla ^{2}f}。跟據 {\displaystyle \nabla } 本身嘅定義，可以得到：

{\displaystyle \nabla ^{2}}

{\displaystyle =\nabla \cdot \nabla }

{\displaystyle =(\mathbf {i} {\frac {\partial }{\partial x}}+\mathbf {j} {\frac {\partial }{\partial y}}+\mathbf {k} {\frac {\partial }{\partial z}})\cdot (\mathbf {i} {\frac {\partial }{\partial x}}+\mathbf {j} {\frac {\partial }{\partial y}}+\mathbf {k} {\frac {\partial }{\partial z}})}

{\displaystyle ={\frac {\partial ^{2}}{\partial x^{2}}}+{\frac {\partial ^{2}}{\partial y^{2}}}+{\frac {\partial ^{2}}{\partial z^{2}}}}

所以 {\displaystyle \nabla ^{2}f={\frac {\partial ^{2}f}{\partial x^{2}}}+{\frac {\partial ^{2}f}{\partial y^{2}}}+{\frac {\partial ^{2}f}{\partial z^{2}}}}。

至於向量函數 {\displaystyle \mathbf {v} =v\_{x}\mathbf {i} +v\_{y}\mathbf {j} +v\_{z}\mathbf {k} }，拉普拉斯算子都可以用同樣嘅方法作用喺佢身上，只不過剩係作用係每個拆出嚟嘅基向量前面嘅函數，即係：

{\displaystyle \nabla ^{2}\mathbf {v} }

{\displaystyle =\nabla ^{2}v\_{x}\mathbf {i} +\nabla ^{2}v\_{y}\mathbf {j} +\nabla ^{2}v\_{z}\mathbf {k} }

{\displaystyle =({\frac {\partial ^{2}v\_{x}}{\partial x^{2}}}+{\frac {\partial ^{2}v\_{x}}{\partial y^{2}}}+{\frac {\partial ^{2}v\_{x}}{\partial z^{2}}})\mathbf {i} +({\frac {\partial ^{2}v\_{y}}{\partial x^{2}}}+{\frac {\partial ^{2}v\_{y}}{\partial y^{2}}}+{\frac {\partial ^{2}v\_{y}}{\partial z^{2}}})\mathbf {j} +({\frac {\partial ^{2}v\_{z}}{\partial x^{2}}}+{\frac {\partial ^{2}v\_{z}}{\partial y^{2}}}+{\frac {\partial ^{2}v\_{z}}{\partial z^{2}}})\mathbf {k} }

應用
--

拉普拉斯算子喺唔同科學範疇裏面牽涉到偏微分方程嘅定律就會出現，尤其係物理學。其中一個例子就係波動方程：

{\displaystyle {\frac {\partial ^{2}u}{\partial t^{2}}}=c^{2}\nabla ^{2}u}
**楊過**，字**改之**，人稱**神雕俠**，係虛構之金庸武俠小說《神鵰俠侶》嘅男主角。佢老豆叫楊康，佢阿媽原版係秦南琴，新修版係穆念慈。佢老婆叫小龍女。佢係南宋人。

生平
--

佢未出世佢阿爸已經死咗，十一歲時佢阿媽亦都死埋。後來拜歐陽鋒做契爺。同一年俾佢阿爸嘅義兄郭靖帶去桃花島。因為衝突所以再被帶到去全真教。

後來因為喺全真教俾人蝦而入咗古墓派，並同師父小龍女日久生情。後來佢哋出終南山後喺歸雲莊英雄大會打低咗蒙古國師金輪法王。但因為楊過想同小龍女一齊而俾郭靖趕走，後來由於黃蓉同小龍女傾楊過嘅事而令佢哋兩個分開。後來楊過同黃藥師做咗朋友，而從傻姑口中誤會黃蓉喺佢嘅殺父仇人。

為咗報仇，楊過經金輪法王邀請加入咗忽必烈陣營，仲識咗周伯通，為咗救周伯通而去咗絕情谷，後來得知絕情谷谷主公孫止想娶小龍女，為咗爭返小龍女，佢喺裘千尺相助中打贏公孫止。並應承裘千尺會攞郭靖黃蓉人頭嚟換取半粒絕情丹。

當楊過去到襄陽，佢唔忍心殺郭靖，甚至幫佢對付忽必烈嘅手下，後來為咗解決武氏兄弟嘅衝突而俾郭芙誤會臂斷咗右手，後來喺神雕指引下學識「劍魔」獨孤求敗嘅玄鐵劍法，並用玄鐵重劍喺重陽宮力戰群魔並同小龍女喺重陽宮成親。後來雖然小龍女喺公孫止手中攞到絕情丹，但因為楊過唔想獨活於世，所以小龍女同楊過立咗十六年之約。黃蓉為阻止楊過自殺而話小龍女係俾南海神尼帶走，而一燈就勸楊過食斷腸草解情花毒。喺呢十六年，佢喺海邊苦練劍法，發明黯然銷魂掌，佢仲行俠仗義，喺江湖中有「神雕俠」外號。

十六年後，由於佢令到周伯通瑛姑重逢而化解咗西山一窟鬼同史氏兄弟嘅衝突，並認識郭襄同應承佢三個承諾。喺郭襄生日嗰日，楊過先後斬咗一千個蒙古先鋒對耳、指使江湖人士火燒蒙古糧草同識破霍都陰謀並同黃藥師駕臨英雄大會，但後來喺黃藥師口中得知原來冇南海神尼呢個人。後來佢喺嘉興鐵槍廟從柯鎮惡口中得知佢阿爸嘅為人。後來佢為搵小龍女而跳崖，最終喺絕情谷底同小龍女重逢。佢哋重逢後得知金輪法王打算攞郭襄做人質逼郭靖投降，為救郭襄，楊過用黯然銷魂掌打贏金輪法王，再用飛石射死蒙哥，延遲蒙古滅宋。最後喺第三次華山論劍晉身「天下五絕」，頂替義父「西毒」歐陽鋒成為「西狂」，拜別眾人後同小龍女退隱江湖。

武功
--

* 桃花島：
	+ 彈指神通
	+ 玉簫劍法
* 白駝山莊
	+ 蛤蟆功
* 丐幫
	+ 打狗棒法
* 全真教
	+ 全真教內功
	+ 全真劍法
* 古墓派
	+ 玉女劍法
	+ 玉女心經
	+ 玉女素心劍
	+ 美女拳法
	+ 天羅地網陣
* 獨孤求敗
	+ 玄鐵劍法
	+ 驚濤駭浪
* 其他
	+ 黯然銷魂掌

人物關係
----

* 阿爸：楊康
* 阿媽：秦南琴（修訂版），穆念慈（新修版）
* 義伯父：郭靖
* 義伯母：黃蓉

影視形象
----
《**拉特蘭條約**》（拉丁文：***LATERANENSIA PACTA***；意大利文：***Patti Lateranensi***）係意大利王國同羅馬教廷喺1929年2月11號簽定嘅一份條約，1929年7月7號獲得意大利國會通過。

背景
--

談判雙方代表
雙方簽約
1929年嘅梵蒂岡地圖
1870年普法戰爭期間，意大利王國軍隊趁拿破崙三世顧著應戰普魯士軍隊嘅機會，出兵攻打靠法國軍事保護嘅教宗國。意大利王國吞併徂教宗國之後，以教宗國嘅舊首都羅馬為自己嘅新首都。教宗國實際上滅亡之後，時任教宗庇護九世退居梵蒂岡，將自己嘅活動範圍限定喺使徒宮，一方面以「梵蒂岡囚徒」自稱，另一方面又唔承認「囚禁」自己嘅意大利王國存在。從庇護九世開始，一共有五任教宗（庇護九世、
利奧十三世、庇護十世、本篤十五世、庇護十一世）自稱「梵蒂岡囚徒」。

1926年，時任意大利王國總理墨索里尼同教廷代表皮耶特羅·加斯帕里經過一輪談判之後，最終達成徂三項協定：

* 承認教廷喺梵蒂岡城嘅完整主權嘅協定；
* 規範天主教會同天主教信仰喺意大利國家嘅地位嘅協定。
* 賠償教廷領土同財產損失嘅協定。

1929年2月11號，雙方喺羅馬拉特蘭宮正式簽約。條約生效之後，教宗國正式成為歷史，被梵蒂岡城國取代。意大利廢除君主制，改為共和國之後，1948年嘅《意大利共和國憲法》第七條繼續認可拉特蘭條約。

內容
--

條約嘅主要內容包括：

* 意大利承認梵蒂岡係獨立主權國家，並且承認梵蒂岡對受羅馬教廷管轄嘅部份房地產有治外法權；
* 意大利賠償一筆錢畀梵蒂岡；
* 意大利承認天主教會喺意大利國內嘅地位，但係梵蒂岡境外，意大利境內嘅所有主教嘅任命都要經意大利批准，爾啲主教重要宣誓效忠意大利；
* 梵蒂岡承認意大利存在，並且唔再禁止天主教徒為意大利政府效力；
* 梵蒂岡保證：如果意大利同其他國家開戰嘅話，梵蒂岡會保持中立；
* 梵蒂岡會自動採納意大利國會通過嘅法律（爾一條喺2009年被梵蒂岡宣布失效）。

參考
--

1. ↑  "Accords du Latran". 原著喺2010年3月1號歸檔. 喺2015年6月7號搵到.
2. ↑  "La Costituzione della Repubblica Italiana". 意大利共和國. 原著喺2013-05-08歸檔. 喺2015-06-07搵到.
3. ↑  〈教廷不再自動採納意大利法律〉. BBC中文網. 2009-01-01. 喺2015-05-15搵到.
**快閃記憶體**，係一種EEPROM嘅形式，可以喺操作中多次擦寫嘅記憶體。呢種科技主要用喺一般性資料儲存，同埋喺電腦同其他數碼產品之間交換傳輸資料，例如記憶卡同USB手指。快閃記憶體係一種特殊嘅、以大區塊抹寫嘅EEPROM。早期嘅快閃記憶體進行一次抹除，就會清嗮全部喺晶片上嘅資料。

快閃記憶體嘅成本遠比可以位元組為單位寫入嘅EEPROM低，亦因為咁成為咗非揮發性固態儲存最重要亦最廣為採納嘅技術。PDA、手提電腦、數碼隨身聽、數碼相機同埋手機上都有用到快閃記憶體。另外，快閃記憶體喺遊戲主機上嘅採用亦都越嚟越多，取代咗儲存遊戲資料用嘅EEPROM或者帶有電池嘅SRAM。

快閃記憶體係非揮發性嘅記憶體，即係話保存資料係唔用電嘅。同硬碟相比，快閃記憶體有更好嘅動態抗震性。呢啲特性就係快閃記憶體俾流動裝置廣泛採用嘅原因。快閃記憶體重有一項特性：當佢整成記憶卡時非常可靠──即使浸嚟水度都可以抵抗高壓同極端嘅溫度。佢嘅寫入速度通常都慢過讀取速度好多。

雖然快閃記憶體喺技術上屬於EEPROM，但係「EEPROM」呢個字眼通常特指非快閃式、以位元組為清除單位嘅EEPROM。Flash嘅清除單位係區塊。因為舊式嘅EEPROM抹除循環好慢，相比之下快閃記憶體比較大嘅抹除區塊喺寫入大量資料時候係明顯有速度優勢。

快閃記憶體又分做NOR同NAND兩型，最常見嘅封裝方式係TSOP48同BGA，喺邏輯接口上嘅標準就由廠商陣營而分成兩種：ONFI同Toggle。

SanDisk Cruzer Titanium隨身碟嘅印刷電路板上嘅Samsung快閃記憶體（左）同單片機（右）

睇埋
--

* 快閃記憶體檔案系統列表
* 寫入放大
* USB
* 飛索半導體
* SD卡

參考
--

1. ↑
**李松慶**（1952年—），人人叫佢「**愛心老闆**」，1986年喺香港何文田愛民邨「冬菇亭」開咗間叫**明利油器粥品店**嘅粥檔。響金融海嘯期間，佢每日免費派粥畀邨入面嘅老人家食，後尾俾電視台報導而出晒名，佢間粥檔都畀人叫做「愛心粥檔」。

底細
--

李松慶細個嗰陣住喺九龍城嘅天台鐵皮屋。1962年，颱風溫黛打到嚟香港，佢屋企俾颱風吹毀。好在當時小學嘅校長同同學仔幫手，籌咗90蚊畀佢一家度過難關。

1986年，李松慶同屋企人為咗完成老竇嘅心願，喺何文田愛民邨「冬菇亭」頂咗間粥檔嚟做。點知1992年7月13號，冬菇亭發生咗一場大火，佢間粥檔都燒光燒淨。佢當時諗過索性執咗間粥檔，但係邨入面萍水相逢嘅校服店老闆，同埋佢一個老伙計，一齊拎咗幾十萬出嚟借畀佢應急，於是佢先裝修開返間粥檔。

因為自己成日受到人家嘅恩惠，深深明白雪中送炭幾咁好，所以佢能力做得到嘅話，都一定會盡力幫人。佢嘅座右銘係「人為善，福雖未至，禍已遠離。人為惡，禍雖未至，福已遠離。」。

2008年9月，「金融海嘯」爆發，佢本來同朋友夾份買的士，但係個朋友甩底，之後就接到皇冠車行通知話佢中咗「黃金大獎」，贏到價值15萬嘅金條。查實，佢幾年前已經開始半價賣粥畀幫襯粥檔嘅老人家，既然突然之間賺咗筆橫財，就索性改做每朝免費派粥。自從「免費派粥」嘅善舉傳開咗之後，唔少有心人主動捐錢或者物資畀佢支持佢，而專登嚟幫襯嘅客人都一日比一日多，粥檔生意不跌反升。

2008年11月，李松慶話自從傳媒報道佢間粥檔免費派粥畀老人家之後，每日都吸引咗大批市民嚟幫襯，令佢鋪頭多咗好多生意。雖然粥檔已經請多咗人手，但係仍然搞唔掂；李松慶重病埋，連佢老婆都因工受傷。但係喺辛苦背後，有街坊質疑佢做嘅嘢，重話佢賣嘅白粥得七成滿，但係派嘅粥就滿到瀉，暗指佢只靠賺客人錢派粥，唔係真正自掏腰包。佢對呢啲閒言閒語非常唔服氣，決定要暫停開鋪，等自己同老婆「停一停，抖一抖」。抖咗個幾月之後，粥檔響2009年1月頭重新開返，重繼續免費派粥畀老人家；休息嗰陣，佢租埋隔離嘅吉舖。

新聞
--

* 2008年10月，熟食亭嘅業主領匯，主動搵李松慶傾，畀佢以優惠租金每月10,500蚊租埋隔離嘅吉舖。

* 2009年2月，粥檔逆市加價令一啲街坊唔滿意；李松慶解釋粥檔已經四年冇加過價，但係來貨成本上漲咗好多，例如食油來價就升咗成倍，所以所有食品都要加價1蚊。

* 2010年10月17號，響亞洲電視搞嘅《2010年度第一屆感動香港十大人物頒獎禮》，榮獲「**感動香港十大人物**」之一。

參考
--

1. ↑  〈粥檔老闆免費為獨居長者烹調「愛心粥」〉. 亞洲電視今日新聞. 2010-8-5. 原著喺2010-08-07歸檔. 喺2010-11-15搵到. `{{cite news}}`: Check date values in: `|date=` (help)
2. 1 2 3 4  〈不怕蝕底 李松慶〉. 《東周刊》296期 Book A 【香港打不死】. 2009-4-28. 喺2010-11-15搵到. `{{cite news}}`: Check date values in: `|date=` (help)
3. ↑  〈身心俱疲捱到病　太太也因工受傷〉. 《蘋果日報》. 2008-11-23. `{{cite news}}`: `|access-date=` requires `|url=` (help); Cite has empty unknown parameter: `|1=` (help)
4. ↑  〈月初復業　善心人捐款仍剩三萬餘 愛心粥檔歲晚加派利是〉. 《蘋果日報》. 2009-1-24. 原著喺2020-03-27歸檔. 喺2010-11-15搵到. `{{cite news}}`: Check date values in: `|date=` (help)
5. ↑  〈愛心粥檔獲領匯租金優惠〉. 《蘋果日報》. 2008-10-29. 原著喺2020-03-27歸檔. 喺2010-11-15搵到.
6. ↑  〈愛心粥加價 檔主萌去意〉. 《明報》. 2009-2-5. 原著喺2009-02-08歸檔. 喺2010-11-15搵到. `{{cite news}}`: Check date values in: `|date=` (help)
7. ↑  〈《2010年度第一屆感動香港十大人物頒獎禮》網站〉. 原著喺2011年9月6號歸檔. 喺2010年11月17號搵到.
搵緊第二樣意思嘅話，請睇〈**超強颱風 (電影)**〉。

| 香港天文台熱帶氣旋等級 |
| --- |
| 等級 | 風速 |
| **超強颱風** | ≥100節≥185公里每小時 |
| **強颱風** | 81–99節150–184公里每小時 |
| **颱風** | 64–80節118–149公里每小時 |
| **強烈熱帶風暴** | 48–63節88–117公里每小時 |
| **熱帶風暴** | 34–47節63–87公里每小時 |
| **熱帶低氣壓** | 22–33節41–62公里每小時 |

**超強颱風**、**超級颱風**或者**超級強烈颱風**（英文：**Super Typhoon**，香港天文台簡寫**SuperT.**，中國氣象局簡寫**SuperTY**，美國聯合颱風警報中心簡寫**STY**），係西北太平洋熱帶氣旋最猛烈嘅分級。呢級唔係世界氣象組織嘅建議分級，但係唔少官方氣象部門都有設立呢級，不過下限定義就唔同，最低嘅接近中心最高持續風速係每小時160公里，最高嘅就係每小時240公里。

簡介
--

呢個級別喺香港天文台同中國國家氣象中心嘅分級入面都叫做「超強颱風」，定義係熱帶氣旋接近中心最高持續風速達到每小時185公里以上，唯一分別係香港天文台用10分鐘平均風速嚟計，中國國家氣象中心就用2分鐘平均風速；菲律賓大氣地球物理和天文服務管理局都叫「超強颱風」，不過定義係風暴接近中心最高持續風速達到每小時220公里以上，計10分鐘平均風速；至於大韓民國氣象廳嘅「超強颱風」定義就係每小時160公里以上；而喺聯合颱風警報中心，以及1991年之前中華民國交通部中央氣象局嘅熱帶氣旋分級入面，分別叫做「超級颱風」同「超級強烈颱風」，定義中心附近持續風力係每小時130海里以上（即係每小時240公里以上），但係用1分鐘平均風速去計。

「超強颱風」係中國國家氣象中心喺2005年11月開始用嘅分級，用嚟分別颱風級熱帶氣旋嘅最強級數。香港天文台喺2009年轉用新嘅熱帶氣旋分級制，都加入咗呢個分級。
**民權觀察**係一個喺2014年雨傘運動後成立嘅組織，以關注警權同埋人權問題作為工作方向。

關注議題
----

### 要求監警會作出改革

民權監察對現行監警會嘅制度抱質疑，例如，佢哋喺2017年12月曾發表文章質疑太多「無法證實」個案嘅投訴機制，又批評監警會指有啲投訴人作出「策略性投訴」嘅說法誤導公眾。

### 反送中運動監察警方執法

反對逃犯條例修訂草案運動期間，香港警察嘅表現備受批評，其中指控包括假扮示威者進行縱火破壞，拘捕觀察員同埋使用過份暴力等。

喺2019年6月，針對6月12號警方暴力鎮壓和平示威者，施放超過 150 粒催淚彈，甚至出動布袋彈、橡膠子彈等具殺傷力武器，民權觀察指出，平台短短三日已經收到三十五宗個案。

喺2019年8月，民權觀察成員王浩賢指出一般嘅便衣警員已經可以制服同埋拘捕示威者，假扮示威者缺乏正當嘅理由，而在場假扮示威者嘅警員亦涉嫌煽動群眾進行非法集結等行為。

喺2019年9月15號，民陣原定喺港島遊行嘅警方發出反對通知書兼上訴失敗後，仍有大批人士喺原定起點銅鑼灣東角道聚集。警方先後發射催淚彈同埋出動水炮車驅散人群。民權觀察批評，警方錯誤使用低致命武器，會增加致命風險，同使用低致命武器避免示威者或者市民嚴重傷亡嘅目的不符。

喺2020年香港元旦大遊行，民權觀察三名人權觀察員被捕，其後民權觀察批評，有關行動有違國際公約，質疑警方企圖以大規模濫捕嘅方式阻嚇和平示威者行使集會同埋表達意見嘅權利。

### 關注香港國安法濫用情況

2020年12月，民權監察發表咗報告，指國安處介入咗至少七單唔涉及香港國安法嘅案件，民權監察批評，國安處嘅負責範圍含糊，為任意拘捕開大門。報告又批評，國安處成立舉報熱線，畀市民可以作匿名舉報，但呢啲舉報難以追蹤驗證，變相鼓勵人惡意投訴，或者以非法手段取得嘅資訊作舉報，營造一種「告密」嘅風氣，破壞社會間嘅信任，嚴重傷害持不同意見人士表達觀點想法嘅自由。要求政府公開有關指引同埋國安法指定法官嘅名單。

參考
--

1. ↑  〈關於我們〉. *Civil Rights Observer* (香港中文). 原著喺2019-09-03歸檔. 喺2020-01-04搵到.
2. ↑  〈民權觀察 | 立場新聞〉. 《立場新聞 Stand News》 (英文). 原著喺2020-01-24歸檔. 喺2020-01-04搵到.
3. ↑  〈監警有道？太多「無法證實」個案的投訴機制 | 民權觀察 | 立場新聞〉. 《立場新聞 Stand News》 (英文). 原著喺2019-08-14歸檔. 喺2020-01-04搵到.
4. ↑  〈民權觀察3日收35濫暴個案〉. 《Apple Daily 蘋果日報》. 原著喺2020-06-25歸檔. 喺2020-01-04搵到.
5. ↑  〈疑似警員假扮示威者執行職務　民權觀察：行動無合理理由　需留意有否煽動群眾〉. 《立場新聞》. 2019-08-12. 原著喺2019-08-12歸檔. 喺2019-08-12搵到.
6. ↑  星島日報. 〈【修例風波】民權觀察斥警射水炮及催淚彈無預警 禁集會違國際人權法〉. *std.stheadline.com* (英文). 喺2020-01-04搵到.
7. ↑  郭倩雯 (2020-01-02). 〈【元旦遊行】三名人權觀察員首被捕 民權觀察：有違國際公約〉. 《香港01》 (香港中文). 喺2020-01-04搵到.
8. ↑  〈民權觀察批評警方元旦日拘捕觀察員 質疑違反國際準則 - RTHK〉. *news.rthk.hk* (臺灣中文). 原著喺2020-01-05歸檔. 喺2020-01-04搵到.
9. ↑  〈民權監察：國安處介入至少 7 宗不涉國安法案件 負責範圍含糊 為任意拘捕開大門 | 立場報道 | 立場新聞〉. 《立場新聞 Stand News》 (英文). 原著喺2020-12-22歸檔. 喺2020-12-22搵到.
葵扇二（♠2）
**葵扇**（ ♠ ）係西方啤牌四種圖形之一，又叫黑桃hak1 tou4\*2，一般版本共十三隻葵扇牌：♠A,♠2,♠3,♠4,♠5,♠6,♠7,♠8,♠9,♠10,♠J,♠Q,♠K。

名
-

香港人因為覺得圖形最似把傳統葵扇而叫葵扇。另外又有人叫佢做「黑桃」。喺香港玩「鋤大弟」啤牌遊戲，啤牌圖形大細次序係以葵扇為大嘅，例如葵扇二大過階磚二。

英文名嘅 *Spades*，同葡萄牙文 *espadas*，由「劍」度嚟；喺法國，葵扇稱之為 *Pique*，矛噉解。德國嗌 *Pik*，瑞士叫 *Schuufle*，鏟噉解，好多瑞士嘅德文區嗌 *Schüppe* 或 *Schippe*，都係鏟噉解。

其他話嘅叫法；西班牙文，*picas*，羅馬尼亞文，*pică*，俄文，*пики*，捷克話，*piky*，意大利話，*picche*。

由來
--

圖案相傳由塔羅牌中嘅小奧秘牌中嘅劍（swords）演變而成。塔羅牌小奧秘牌中嘅棒（wands）演變成啤牌嘅梅花。塔羅牌小奧秘牌中嘅聖杯（chalice/cups）演變成啤牌嘅心。塔羅牌小奧秘牌中嘅五芒星圓錢（pentagons/coins）演變成啤牌嘅階磚。

牌
-

葵扇個形狀就好似成把葵扇咁，頭頂有個尖，中間比較闊成弧形，最底有隻腳，似紅酒杯腳。

葵扇通常係是黑色嘅，喺橋牌，葵扇對紅心為兩大花。

一副五十二隻牌（積，囡，傾為法式圖案），葵扇嘅樣：

* 葵扇煙葵扇煙
* 葵扇 2葵扇 2
* 葵扇 3葵扇 3
* 葵扇 4葵扇 4
* 葵扇 5葵扇 5
* 葵扇 6葵扇 6
* 葵扇 7葵扇 7
* 葵扇 8葵扇 8
* 葵扇 9葵扇 9
* 葵扇 10葵扇 10
* 葵扇積葵扇積
* 葵扇囡葵扇囡
* 葵扇傾葵扇傾

編碼
--

符號 ♠ 已經喺電腦代碼集 CP437 之中出現，因此亦係 Windows WGL4 嘅一部分。 喺 Unicode 之中，定義為黑色 ♠ 同白色 ♤ 葵扇：

| 符號 | Unicode | Entity in HTML |
| --- | --- | --- |
| ♠ | U+2660 BLACK SPADE SUIT | `&#9824;` *or* `&spades;` |
| ♤ | U+2664 WHITE SPADE SUIT | `&#9828;` |

  


| * 睇
* 傾
* 改
啤牌花色 |
| --- |
| 花色 | 葵扇 ♠　 紅心 ♥　 梅花 ♣　 階磚 ♦ |
| 點數 | K | Q | J | 10 | 9 | 8 | 7 | 6 | 5 | 4 | 3 | 2 | A |

1. ↑  〈現代標準漢語與粵語對照資料庫〉. 《香港中文大學中國語言及文學系》. 喺2015-06-16搵到.
**黃玉瑜**（1902年—1942年），廣東開平人，畫則師同原勷勤大學教授，舊底做工嘅記名縮寫係「Y.Y.W」。對美國、南京、廣州等地嘅城市建設同建築教育，作出過重要貢獻。

簡介
--

渠出世早年就去咗美國，1925年喺麻省理工學院（MIT）建築系畢業。1929年應時任南京市工務局局長林逸民嘅邀請，放棄咗喺美國穩定嘅工作同生活，同屋企返咗中國大陸，先後喺南京中山陵陵園管理委員會、南京國都設計技術專員辦事處、廣東信託公司、嶺南大學、勷勤大學、中山大學等機構做過。

中日戰爭陣，黃玉瑜加入咗中央雷允飛機製造廠，為中美空軍提供維修服務及後勤支援。黃負責過雲南瑞麗廠區嘅建築設計，廠房被毀後，仲帶隊技術人員前往雲南保山勘測選址。1942年5月4號，日本空軍轟炸保山，黃玉瑜中彈，傷重不治。

作品
--

喺美國畢業後參與過包括華盛頓大廈、哈佛大學哈佛醫學院萬德比特宿舍，仲有費邊大廈，及紐約康奈爾醫院等重要地標性、公共建築嘅設計。

返咗中國後參與咗南京中山陵、南京首都規劃等一系列嘅建設。此後喺廣州，設計過孫逸仙紀念醫院、泰康路嘅華安樓、嶺南大學嘅廣寒宮。

故居
--

而家喺廣州嘅農林上路七橫路7號有留低黃自建嘅住宅小洋樓，表現咗實用同藝術之間嘅平衡，喺東山洋樓中非常獨特，融合東西方乃至伊斯蘭風格，畀列入咗第一批廣州歷史建築。

攷
-

1. ↑  「僑海」尋蹤12載還原建築牛人威水史 互聯網檔案館嘅歸檔，歸檔日期2020年3月15號，. 南方日報與星島日報 2015-10-10
2. ↑  华南理工、中大同根生， 请记住这段"隐没"的抗战记忆 2019-11-03 雲之南-华人频道.
3. ↑  尋找被遺忘的愛國建築師 互聯網檔案館嘅歸檔，歸檔日期2020年3月15號，. 南方日報 2015-09-10
4. ↑  首次重现近代建筑师黄玉瑜一生事迹 2015-09-05 信息时报
**葵涌循道中學**（**Kwai Chung Methodist College**），簡稱**葵循**，係香港葵青區嘅一間基督教中學，由香港循道衛理聯合教會創立，校訓係「信以致知」，同埋有實施雙班主任制嘅特色。

開設科目
----

### 初中

#### 中一

中文、英文、普通話、數學、通識、綜合科學、普通電腦、生活與社會科、中史、視藝、宗教、生命教育、音樂、設計與科技、家政、體育。

#### 中二

中文、英文、普通話、數學、通識、綜合科學、普通電腦、地理、歷史、視藝、宗教、生命教育、音樂、設計與科技、家政、體育。

#### 中三

中文、英文、數學、通識、普通電腦、生活與社會科、物理、化學、生物、中史、地理、歷史、視藝、宗教、生命教育、音樂、設計與科技、家政、體育。

學生會
---

2016至2017學年嘅學生會係「Promise」，喺個選舉入面取贏到428張信任票，得到大約七成學生嘅信任。

刊物
--

葵涌循道中學有自己出版嘅刊物。

### 學生報

由2015至2016學年開始，每屆嘅葵循學生會都會定期出版葵循學生報。

|
|  |
| 學生會內閣個名 | 學生報個名 | 學年 | 參考 |
| Wi-Fi | 《膠紙》 | 2015至2016學年 |  |
| Promise | 《刻板》 | 2016至2017學年 |  |
|

傳媒
--

葵涌循道中學有由學生管理嘅「葵循學生自主傳媒」，有編採自主同獨立性。

事件
--

### 老師擅自剪學生頭髮侵犯人權

2014年9月1號，開學之前已經將頭髮剪短嘅一位葵循道中三男學生畀個訓導主任話額頭嘅頭髮太長「犯校規」，同要求個學生盡快剪短佢。第二日，個男學生冇剪短到頭髮，而個訓導主任就要求個男學生即場以自己方式剪頭髮，之後個訓導主任仲話：「未得喎，咁我幫你剪！」，擅自剪個男學生額頭一大堆頭髮。個男學生因為咁而畀個訓導主任搞到情緒大受打擊。而個男學生嘅家長就鬧葵涌循道中學校方侵犯人權。教育局就指學校做嘢要合法同埋顧及學生嘅自尊。多名人民透過討論區留言指，涉事老師處理手法過分。

9月3號，個男學生嘅家長同個校方會面，校方承認個處理手法唔啱，同埋就呢件事道歉，而個訓導老師都向個男學生道歉。

### 校方干預學生言論自由 引起學生抗議

2017年11月16號，喺第21屆明報校園記者開學禮嘅合照環節度，葵涌循道中學學生劉康喺行政長官林鄭月娥後面，高舉「香港獨立」標語，抗議香港政府不斷打壓獨立運動同言論自由。

事後，葵涌循道中學校方警告劉康，同要求見家長，又表明，如果再喺林鄭月娥後面，舉「香港獨立」標語，就會記過。劉康覺得，示威係應有嘅表達權利，唔覺得當日抗議政府係有錯，又對校方不滿。劉康話，唔會驚受到打壓而放棄示威權，又計劃喺11月24號喺葵涌循道中學校外，派發宣傳香港獨立嘅單張。

11月24號，香港民族陣綫同學生動源喺葵涌循道中學門口，聲援劉康，同埋批評校方政治打壓，干預言論自由。同時，校方就以所謂安全理由，超過2小時禁止劉康離開學校。劉康批評，校方做法匪夷所思。雖然受到校方阻攔，而劉康喺呢日依然有同一啲人喺學校門口，抗議校方。抗議完之後，校方就冇再打壓劉康嘅言論自由。

2018年11月28號，劉康發表文章，回顧呢件事，篇文章題目係〈面對不義校方就要反抗〉，鼓勵學生「面對不義校方就要反抗」。

出名嘅舊生
-----

* 陳豪：藝人
* 張衞健：藝人
* 唐詩詠：藝人
* 羅鈞滿：藝人
* 李麗珊 (藝人)：藝人
* 林日曦：作家、《100毛》創辦人
* 尹子龍：DJ
* 劉康：社運人士、作家

參考
--

1. ↑  〈學校課程〉. 葵涌循道中學. 原著喺2016-11-04歸檔. 喺2016-11-04搵到. `{{cite web}}`: Cite has empty unknown parameter: `|5=` (help)
2. ↑  〈感謝同學支持我哋Promise〉. Facebook. 喺2016-11-04搵到. `{{cite web}}`: Cite has empty unknown parameter: `|1=` (help)
3. ↑  葵涌循道中學2015-2016年度學生會Wi-Fi (2016-06-04). 〈11月10日開始，學生會將會推出免費派發《膠紙》行動〉. Facebook. 喺2016-06-04搵到. `{{cite web}}`: Cite has empty unknown parameter: `|1=` (help)
4. ↑  葵涌循道中學2016-17年度學生會Promise (2016-01-06). 〈第四期學生報《刻板》已經出版〉. Facebook. 喺2016-01-06搵到. `{{cite web}}`: Cite has empty unknown parameter: `|1=` (help)
5. ↑  〈自我審查？模擬城市建造不讓玩家用「中共」、「六四」〉. 《《[[自由時報]]》》. 2016-06-20. 喺2016-11-04搵到.
6. ↑  〈關於葵循學生自主傳媒〉. Facebook. 喺2016-11-04搵到. `{{cite web}}`: Cite has empty unknown parameter: `|1=` (help)
7. ↑  〈剪男生頭髮 老師「執法」惹爭議〉. 《《[[東方日報]]》》. 2014-09-03. 原著喺2016-07-31歸檔. 喺2016-11-04搵到.
8. ↑  〈強剪男生頭髮 訓導老師道歉〉. 《《[[東方日報]]》》. 2014-09-04. 原著喺2016-11-04歸檔. 喺2016-11-04搵到.
9. ↑  〈【政壇諸事町】「突襲」林鄭成功　中五生合照時展示「港獨」標語〉. 《《[[香港01]]》》. 2017-11-16. 喺2018-09-24搵到.
10. 1 2  〈撐港獨中五生遭校方警告〉. 《《[[蘋果日報\_(香港)|蘋果日報]]》》. 2017-11-24. 原著喺2018-08-08歸檔. 喺2018-09-24搵到.
11. 1 2  〈突襲示威學生遭校方警告　團體到校聲援　批校方政治打〉. 《《[[香港01]]》》. 2017-11-24. 喺2018-09-24搵到.
12. ↑  〈學生校外派港獨傳單 遭教局嚴厲譴責 親中團體踩場對罵〉. 《《[[蘋果日報 (香港)|蘋果日報]]》》. 2017-11-24. 原著喺2018-11-06歸檔. 喺2018-09-24搵到.
13. ↑  〈撐港獨中五生一度被禁放學〉. 《《[[蘋果日報\_(香港)|蘋果日報]]》》. 2017-11-25. 原著喺2018-11-06歸檔. 喺2018-09-24搵到.
14. 1 2  劉康 (2018-11-28). 〈面對不義校方就要反抗〉. 香港獨立媒體網. 喺2019-07-08搵到. `{{cite web}}`: Cite has empty unknown parameter: `|1=` (help)
15. ↑  劉康 (2019). 《《輕論時政》》. 《〈面對不義校方就要反抗〉》. 香港: 劉康出版社. p. 33-42. ISBN 978-988-79954-0-1.

出面網頁
----

* 葵涌循道中學